title: Montenegron kansalliskirjasto

text: Kansalliskirjasto on nimetty ruhtinas Đurađ Crnojevićin mukaan, joka oli Zetan ruhtinaskunnan hallitsija muutaman vuoden ajan 1400-luvun lopulla ennen ottomaanien aikaa. Hän perusti Kaakkois-Euroopan ensimmäisen, vuosina 1493–1496 Cetinjessä toimineen kirjapainon (Crnojevićien kirjapaino), jonka ensimmäinen kirja (inkunaabeli) valmistui vuonna 1494.


title: Montenegron kansalliskirjasto

text: Vanhin kansalliskirjaston kokoelman pohjana oleva kirjaluettelo on Cetinjen luostarin 42 teosta sisältänyt luettelo vuosilta 1592-1593. Vuonna 1838 ruhtinaspiispa ja runoilija Petar II Njegoš erotti luostarin kokoelmien maalliset kirjat kirkollisista teoksista ja siirsi ne asunnolleen. Kansalliskirjasto tulkitsee, että näin muodostunut Njegošin kirjasto oli ensimmäinen valtiollinen kirjasto.


title: Montenegron kansalliskirjasto

text: Vuonna 1893 ruhtinas Nikola I päätti perustaa julkisen kirjaston Cetinjen kirjapainon 400-vuotisjuhlan yhteydessä. 1896 annettiin laki ruhtinaskunnan montenegrolaisesta kirjastosta, jonka tehtäväksi asetettiin kerätä kaikki Montenegroa käsittelevät teokset kielestä riippumatta sekä kirjat muista Jugoslavian alueen ja slaavien kansoista. Perustettiin valtionkirjastonhoitajan toimi. Kirjasto ja siihen liittynyt museo toimi kuninkaallisen Zetskin teatterin talossa Cetinjessä, jossa se jatkoi I maailmansodan loppuun asti.


title: Montenegron kansalliskirjasto

text: Vuonna 1905 säädetty Makedonian ruhtinaskunnan painolaki määräsi kolme vapaakappaletta kutakin ruhtinaskunnassa painettua teosta yleiselle kirjastolle. Vuonna 1912 kirjasto nimettiin Kuninkaalliseksi kirjastoksi; kokoelmat sisälsivät tuolloin yli 10 000 kirjaa, 100 käsikirjoitusta, useita inkunaabeleita Crnojevićin painotalosta ja suuren määrän montenegrolaisten Venetsiassa painamia ja julkaisemia teoksia (Božidar ja Vicenzo Vuković, jne.). Kokoelmiin kerätään kaikki Montenegrossa julkaistavat aikakaus- ja sanomalehdet. Vuonna 1918 lähes koko kirjakokoelma tuhoutuu sodassa.


title: Montenegron kansalliskirjasto

text: Vuonna 1926 Cetinjessä toiminut Montenegron kansallismuseon kirjasto otti hoitaakseen Montenegron tieteellisen keskuskirjaston tehtävät. Pääosan kokoelmista muodostivat aiemmasta Kuninkaallisesta kirjastosta säästyneet teokset. Toisen maailmansodan ja alueen vapautumisen jälkeen, vuonna 1944 kansallismuseon kirjasto toimi Montenegron keskuskirjastona. Vuonna 1945 Jugoslavian sosialistisessa liittotasavallassa säädetty vapaakappalelaki antoi kansallismuseon kirjastolle oikeuden kaikkiin koko liittotasavallassa painettuihin julkaisuihin; kaikkiaan liittotasavallassa oli tuolloin 15 vapaakappalekirjastoa. Maaliskuun 26. päivänä 1946 Montenegrion kansantasavallan opetusministeriö perusti Cetineen keskuskirjaston, joka loppuvuodesta irrottautui kansallismuseosta erilliseksi instituutiokseen. Kirjasto toimi ensin aiemmassa tuomiokapitulin rakennuksessa Cetinjessä, sitten aiemmassa ruhtinas Danilon linnassa. Kirjaston peruskokoelma koottiin usean kirjastojen kokoelmista; esimerkiksi aiemmin yksityisisiä kirjastoja oli kansantasavallassa takavarioitu valtion omaisuudeksi. Vapaakappaleoikeuden myötä kirjakokoelman kappalemääräinen laajuus kasvoi vuoteen 1950 mennessä noin 35 000 kirjaan.


title: Montenegron kansalliskirjasto

text: Vuonna 1951 keskuskirjasto sai käyttöönsä aiemman Ranskan suurlähetystön rakennuksen (1910, suun. arkkitehti Paul Gaudet) Montenegron kuningaskunnan (1910-1918) ajalta. Vuonna 1964 tiloiksi saatiin myös aiempi Italian suurlähetystö (1910), jonka oli suunnitellut arkkitehti Corradini. Kirjaston nimeksi tuli Kansallinen Đurađ Crnojević -keskuskirjasto (1964). Vuonna 1981 kirjastolle rakennetaan ajanmukainen keskusvarasto Italian suurlähetystöltä saadun rakennuskokonaisuuden yhteyteen. Vuonna 2012 kirjasto saa nykynimensä Montenegron Đurađ Crnojević -kansalliskirjasto.


Porsche Supercup Monacon Grand Prix 2013 oli Porsche Supercup -kauden 2013 toinen osakilpailu, joka ajettiin 26. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.


Porsche Supercup Unkarin Grand Prix 2013 oli Porsche Supercup -kauden 2013 viides osakilpailu, joka ajettiin 28. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


Porsche Supercup Britannian Grand Prix 2013 oli Porsche Supercup -kauden 2013 kolmas osakilpailu, joka ajettiin 30. kesäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


title: Porsche Supercup Saksan Grand Prix 2013

text: Porsche Supercup Saksan Grand Prix 2013 oli Porsche Supercup -kauden 2013 neljäs osakilpailu, joka ajettiin 7. heinäkuuta Nürburgringin moottoriradalla Saksassa. Kilpailu ajettiin Formula 1:sten Saksan GP:n ohessa.


title: Tobias Åkerman

text: Tobias Åkerman (s. 30. maaliskuuta 2000 Uusikaarlepyy) on suomalainen jääkiekkopuolustaja, joka edustaa SM-liigajoukkue Vaasan Sportia. Hän pelaa lähinnä seuran A-nuorissa.


title: Tobias Åkerman

text: Åkerman on Muik Hockeyn kasvatti. Hän muutti jo 14-vuotiaana Jyväskylään ja siirtyi JYPin C-nuoriin kaudeksi 2014–2015. Kaudeksi 2015–2016 Åkerman siirtyi Vaasan Sportin junioreihin. Hän oli B-nuorten Mestiksessä joukkueen tehokkain puolustaja tehoilla 2+8=10.


title: Tobias Åkerman

text: Kaudeksi 2017–2018 Åkerman nostettiin Sportin SM-liigarinkiin. 17-vuotias Åkerman teki liigadebyyttinsä ja sai tililleen kauden ainoan SM-liigaottelunsa 16. tammikuuta 2018 vieraissa Pelicansia vastaan. Hänet merkittiin Sportin kakkospuolustajapariin Niklas Nevalaisen viereen. Åkerman jäi ottelussa lopulta ilman peliaikaa, vaikka joukkueella oli kokoonpanossa vain viisi muuta puolustajaa. Sen sijaan Sportin peluutti kuudentena puolustajana hyökkääjistä Erik Riskaa ja Joonas Komulaista.


title: Tobias Åkerman

text: Åkerman pelasi nuorten olympialaissa, Lillehammerissa vuonna 2016. Hän pelasi samana vuonna myös World U-17 Hockey Challengessa. Yhteensä Åkerman on pelannut 32 poikien maaottelua.


title: Miro Lehtimäki

text: Miro Lehtimäki (s. 29. tammikuuta 1997 Kiukainen) on suomalainen jääkiekkoilija, joka pelaa Mestis-joukkue Kokkolan Hermeksessä toistaiseksi voimassa olevalla lainasopimuksella SM-liigajoukkue Vaasan Sportista. Hän on pelipaikaltaan vasen laitahyökkääjä. Lehtimäki laukoo oikealta.


title: Miro Lehtimäki

text: Lehtimäki on Panelian Raikkaan kasvatti. Hän siirtyi juniorina sittemmin Porin Ässiin. Kaudeksi 2014–2015 vain 17-vuotias Lehtimäki siirtyi Yhdysvaltoihin B-junioriliiga ECEL:n Iowa Wildiin. Hän pelasi samalla kaudella myös kaksi ottelua NAHL-junioriliigan Amarillo Bullsissa. Kauden 2015–2016 Lehtimäki aloitti samassa liigassa pelaten yhteensä 27 ottelua sekä Austin Bruinsissa että Kenai River Brown Bearsissa. Loppukaudeksi hän palasi Iowa Wildiin pelaten mm. T1EHL-junioriliigaa.


title: Miro Lehtimäki

text: Kaudeksi 2016–2017 Lehtimäki palasi Suomeen ja siirtyi Vaasan Sportin A-nuoriin. Hän esiintyi harjoituskaudella myös seuran SM-liigajoukkueessa. Kaudella 2017–2018 Lehtimäki oli Sportin A-nuorten paras pistemies, maalintekijä ja syöttäjä tehoilla 27+26=53. Hän jakoi koko A-nuorten SM-liigan maalipörssin toisen sijan KalPan Mikko Juusolan ja JYPin Justus Mikkosen kanssa edellään vain Bluesin Aarne Talvitie sekä pistepörssin kuudennen sijan Bluesin Ottoville Leppäsen kanssa. Lehtimäki Sportissa kauden aikana myös liigadebyyttinsä. Hän sai tililleen ensimmäisen SM-liigaottelunsa 16. tammikuuta 2018 vieraissa Pelicansia vastaan. Lehtimäki merkittiin Sportin nelosketjun vasempaan laitaan Erik Riskan ja Mikko Laineen viereen. Hän sai ottelussa jääaikaa 3.30 minuuttia. Lehtimäki keräsi ottelusta teholukeman -1. Hän pelasi kauden aikana SM-liigassa 11 runkosarjaottelua ilman tehopisteitä.


title: Miro Lehtimäki

text: Syyskuussa 2018 Sport lainasi Lehtimäen toistaiseksi voimassa olevalla sopimuksella Mestis-joukkue Kokkolan Hermekseen. Hän teki Sportissa kauden toisessa ottelussaan 21. syyskuuta 2018 vieraissa Tampereen Ilvestä vastaan ensimmäisen SM-liigamaalinsa tasavajaalla. Lehtimäki sai ottelussa myös syöttöpisteen Roope Talajan tekemään maaliin.


title: Miro Lehtimäki

text: Lehtimäki on pelannut yhden poikien maaottelun.


title: Miro Lehtimäki

text: Lehtimäen isoveli Niklas pelaa hyökkääjänä Suomi-sarjajoukkue Nokian Pyryssä ja hänen pikkusiskonsa Neea pelaa puolustajana naisten SM-sarjaa Vaasan Sportissa.


Porsche Supercup Abu Dhabin Grand Prix 2013 oli Porsche Supercup -kauden 2013 kahdeksas ja viimeinen osakilpailu, joka ajettiin 2.–3. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Abu Dhabin GP:n ohessa.


title: Simon Armitage

text: Simon Armitage (s. 1963, Marsden) on englantilainen runoilija, kirjailija ja näytelmäkirjailija. Hän toimii runouden professorina englannin yliopistoissa. Hänen runotuotantoonsa kuuluvat esimerkiksi runot Ei se mitä teet, vaan se mitä se tekee sinulle, Hermojen sähkönjohtokyvystä ja Kaidalla tiellä.Virallinen nettisivu https://www.simonarmitage.com/


title: Franz Ferdinand (DVD)

text: Franz Ferdinand (myös nimellä Franz Ferdinand - The DVD) on samannimisen yhtyeen videoalbumi, joka julkaistiin marraskuussa 2005. Albumi julkaistiin kahden DVD-levyn pakkauksessa ja sen kokonaiskesto on hieman alle kolme tuntia. Julkaisu ensimmäinen levy sisältää live-esityksiä kappaleista ympäri maailman, ja toinen levy sisältää kaksi kokonaista konserttitallennetta.


title: SZA

text: Solána Imani Rowe (s. 8. marraskuuta 1990 Saint Louis), tunnetaan paremmin taiteilijanimellään SZA, on yhdysvaltalainen R&B-laulaja. Hänen ensimmäinen levytyksensä oli omakustanteinen EP-levy "See.SZA.Run", joka julkaistiin vuonna 2012"." Seuraavan vuoden aikana hän julkaisi toisen EP:nsä "S", ja kirjoitti levytyssopimuksen Top Dawg Entertainmentin kanssa. Rowen kolmas EP "Z" julkaistiin huhtikuussa 2014. Hänen ensimmäinen studioalbuminsa "" julkaistiin vuonna 2017.


title: Ronja Salmi

text: Ronja Salmi (s. 1993 Helsinki) on suomalainen kirjailija, yrittäjä ja juontaja. Salmi on Helsingin kirjamessujen ohjelmajohtaja tammikuusta 2018. Salmi oli Kirjan ja ruusun päivän kirjailija 2016. Salmella on Yle TV2:ssa ohjelma "Mitä mietit, Ronja Salmi". Hän on juontanut Ylellä myös nuortenohjelmia "Galaxi", "Onks noloo?" ja "Ystäväni hevonen".


title: Ronja Salmi

text: Salmi on arvostellut kolumneissaan muun muassa lihansyöntiä vahingolliseksi ilmastolle. Toisaalta hän on kertonut ettei kestä Suomen talvea, vaan lentää neljä kertaa vuodessa etelänmatkalle aurinkoon. Salmen kolumnien ristiriitaisuus herätti keskustelua sosiaalisessa mediassa.


title: O-Nitroanisoli

text: o-Nitroanisoli eli 2-nitroanisoli (CHNO) on nitrattuihin aromaattisiin yhdisteisiin kuuluva orgaaninen yhdiste. Yhdistettä voidaan käyttää valmistettaessa muun muassa väriaineita ja lääkkeitä. o-Nitroanisoli on m- ja p-nitroanisolien isomeeri.


title: O-Nitroanisoli

text: Huoneenlämpötilassa o-nitroanisoli on väritöntä tai hieman kellertävää nestettä. Yhdiste ei liukene veteen, mutta liukenee moniin orgaanisiin liuottimiin esimerkiksi etanoliin, dietyylieetteriin ja bentseeniin. o-Nitroanisoli on myrkyllistä ja ärsyttää ihoa, silmiä ja hengitysteitä. Aine voi aiheuttaa methemoglobiinin muodostumista vereen, mistä seurauksena on ihon muuttuminen sinertäväksi. Yhdiste voi olla karsinogeenista.


title: O-Nitroanisoli

text: o-Nitroanisolia voidaan valmistaa nitraamalla anisolia, mutta tässä reaktiossa muodostuu huomattava määrä myös p-nitroanisolia. Selektiivisempi tapa on o-kloorinitrobentseenin reaktio emäksisessä metanoliliuoksessa. o-Nitroanisolista valmistetaan muita yhdisteitä kuten o-anisidiinia, atsovärejä ja lääkeaineita.


title: Yhtymys

text: Yhtymys eli konfuusio tarkoittaa velvoiteoikeudessa velan lakkaamista sen vuoksi, että velallinen ja velkoja ovat henkilönvaihdoksen seurauksena sama henkilö.


title: Yhtymys

text: Konfuusion taustalla voi olla vaihdos joko velallisen tai velkojan puolella. Konfuusio voi siis tapahtua silloin, kun saamisoikeus siirtyy velalliselle, tai silloin, kun velallisen asema siirtyy velkojalle esimerkiksi perimyksen tai sulautumisen kautta.


title: Yhtymys

text: Konfuusion olemassaolo johtuu siitä, että kukaan ei voi olla itselleen velkaa. Konfuusio esiintyy oikeuskäytännössä, vaikkakaan siitä ei ilmeisesti ole Suomen laissa ainoatakaan säännöstä.


title: Tapa poika

text: Tapa poika on Pyhimyksen yhdeksäs kokopitkä sooloalbumi. Levy julkaistiin 23. helmikuuta 2018 CD.nä, LP.nä sekä suoratoistopalveluissa.


title: Tapa poika

text: Pyhimys esitti tulevan albuminsa ennakkoon Helsingissä Valkoisessa salissa 18. marraskuuta 2017. Maaliskuussa 2018 Pyhimys aloitti "Tapa poika"-kiertueen joka kattoi 14 keikkaa ympäri Suomea.


title: Tapa poika

text: Albumin kappaleista kaksi julkaistiin singleinä, "Kynnet, kynnet" 19. syyskuuta 2017 sekä "Jättiläinen" 12. tammikuuta 2018.


title: Luettelo Noel Gallagher’s High Flying Birdsin kappaleista

text: Tämä on luettelo Noel Gallagher’s High Flying Birds -yhtyeen levyttämistä kappaleista aakkosjärjestyksessä.


title: Marta Kostjuk

text: Marta Kostjuk (, s. 28. kesäkuuta 2002 Kiova) on ukrainalainen tennispelaaja. Hän on sijoittunut parhaimmillaan kaksinpelissä WTA-listan sijalle 152 maaliskuussa 2018. Junioreiden maailmanlistalla hän on ollut parhaimmillaan toisena.


title: Marta Kostjuk

text: Tammikuussa 2017 Kostjuk voitti Australian avointen tyttöjen kaksinpeliturnauksen. Toukokuussa vain 14 vuoden iässä Kostjuk voitti ensimmäisen ITF-ammattilaisturnauksensa Unkarissa. Hän pääsi turnaukseen villillä kortilla. Loppuvuodesta hän voitti Olga Danilovićin kanssa Yhdysvaltain avointen tyttöjen nelinpeliturnauksen. Kostjuk pelasi ensimmäisen kerran ammattilaistason Grand Slam -turnauksessa Australian avoimissa 2018, johon hän selvitti tiensä kolmen karsintavoiton jälkeen. Kaikki hänen ottelunsa venyivät ratkaisevaan kolmanteen erään. Tämä on samalla hänen ensimmäinen kertansa WTA-tasolla pääsarjassa. Turnauksen avauskierroksella hän voitti 25:nneksi sijoitetun Peng Shuain suoraan kahdessa erässä. Toisella kierroksella hän voitti Olivia Rogowskan ja samalla hänestä tuli yli 20 vuoteen nuorin Grand Slam -turnauksessa kolmannelle kierrokselle edennyt pelaaja. Kolmannella kierroksella hän hävisi maannaiselleen Elina Svitolinalle. Huhtikuussa 2018 Kostjuk selvitti tiensä Stuttgartin WTA-turnauksen pääsarjaan voittamalla karsintojen ratkaisuottelussa maailmanlistan sijalla 35 olleen Alizé Cornetin. Turnauksen ensimmäisellä kierroksella hän päihitti villin kortin saaneen Antonia Lottnerin. Toisella kierroksella Kostjuk hävisi Caroline Garcialle kolmessa erässä.


title: Aftermath (vuoden 2016 televisiosarja)

text: Aftermath on Kanadalainen 13-osainen draamasarja, jonka loivat William Laurin ja Glenn Davis. Sitä esitettiin vuoden 2016 aikana Amerikassa Spacen ja Syfyn kanavilla.


title: Aftermath (vuoden 2016 televisiosarja)

text: Syfy ilmoitti vuoden 2017 tammikuussa sarjan jääneen yhden kauden mittaiseksi.


title: Aftermath (vuoden 2016 televisiosarja)

text: Tarina seuraa Copelandin perheen matkaa post-apocalyptisessä maailmassa halki Washingtonin tavoitteenaan vain selviytyä hengissä.


title: Seldžuk

text: Seldžuk oli 1000-luvun alussa keski-Aasiassa elänyt oguz-turkkilainen sotapäällikkö, jonka mukaan seldžukit ja Seldžukkien valtakunta saivat nimensä.


title: Seldžuk

text: 900-luvun alkupuolella oguz-turkkilaiset heimot olivat asettuneet alueelle Syrdarjajoen, Araljärven ja Kaspianmeren välille. Oguz-turkkilaiset poikkesivat muista turkkilaisista heimoista kieleltään, joista polveutuvat nykyiset turkkilaiset oguz-kielet. Heimoja yhdisti myös syntytarina, jonka mukaan he polveutuivat Oguz-nimisestä khaganista. Seldžukin isä Daquq oli oguz-turkkilaisen hallitsijan ("yabghu") sotapäällikkö eli "subaşi". Seldžuk oli kääntynyt islamiin 1000-luvun alussa ja paennut kääntymistään vastustanutta yabghua Jandiin Syrdarjan varrelle.


title: Seldžuk

text: Jandissa Seldžuk alkoi kerätä seuraajia oman valtansa alle. Sittemmät seldžukkivaltakunnan kronikoitsijat, kuten Zahir al-Din Nishapuri, kirjoittivat seldžukkien nousseen asemaansa heidän klaninsa omistusten kautta, mikä sai oguz-turkkilaiset heimot siirtymään heidän puolelleen. Seldžukilla oli kolme poikaa nimeltä Mika’il, Musa ja Arslan. Mika’il sai surmansa jo nuorena, mutta hänen kahta poikaansa Tughril Begiä ja Chaghri Begiä pidetään Seldžukkien valtakunnan perustajina.


title: Jillian Harris

text: Jillian Harris (s. 30. joulukuuta 1979 Peace River, Alberta, Kanada) on kanadalainen televisiopersoona ja sisustussuunnittelija, joka tunnetaan parhaiten televisiosarjan "Remppa vai muutto" remontti- ja sisustussuunnittelijana ja "Hurja remontti" tositelevisiosarjasta. Harris on ollut myös "Unelmien poikamies" televisiosarjan 13. tuotantokaudella ja "Unelmien poikamiestyttö" televisiosarjan viidennen tuotantokauden poikamiestyttö.


title: Jillian Harris

text: Harris ja hänen poikaystävänsä Justin Pasutto saivat pojan vuonna 2016. Joulukuussa vuonna 2016 Harris ja Pasutto kihlautuivat.


title: Jillian Harris

text: Vuonna 2017 esitettiin Kanadassa Harriksen ja Pasutton neljäosainen dokumenttitelevisiosarja, jossa käsitellään parin yhteistä elämää, taloprojektia ja parin vanhemmuutta saadessaan ensimmäisen lapsensa. Suomessa sarja esitettiin nimellä "Remppa vai muutto: Jillian ja Justin".


title: Jillian Harris

text: Huhtikuussa 2018 Harris ilmoitti odottavansa toista lastaan. Harris ja Pasutto saivat tytön 28. syyskuuta 2018.


title: The End of the F***ing World

text: The End of the F***ing World on brittiläinen mustaa komediaa ja draamaa sisältävä televisiosarja. Kahdeksanosainen sarja sai ensi-iltansa Channel 4 -kanavalla Iso-Britanniassa 24. lokakuuta 2017, ja koko sarja julkaistiin Netflixissä 5. tammikuuta 2018.


title: The End of the F***ing World

text: Sarja seuraa 17-vuotiasta Jamesia (Alex Lawther), joka uskoo olevansa psykopaatti sekä Alyssaa (Jessica Barden), kapinallista luokkatoveria, joka näkee Jamesissa mahdollisuuden paeta myrskyisää perhe-elämää.


title: The End of the F***ing World

text: James on 17-vuotias, joka uskoo, että hän on psykopaatti. Hän tappaa eläimiä harrastuksen muodossa, mutta kyllästyy siihen. Hän päättää yrittää tappaa ihmisen. Hän tapaa Alyssan, perhettään pakenevaa tytön, ja yhdessä he lähtevät pakomatkalle, Jamesin tavoitteena yhä tappaa Alyssa.


title: X Factor (2. tuotantokausi)

text:
X Factorin toinen tuotantokausi esitetiin MTV3-kanavalla keväällä 2018. Kauden tuomareina ovat Michael Monroe, Saara Aalto, Suvi Teräsniska ja Mikael Gabriel. X Factorin rinnakkaisohjelma on "Xtra Factor", jota esitetiin Sub-kanavalla maanantai-iltaisin.
Alle listatut kilpailijat ovat tuolihaasteesta jatkoon päässeet 16 kilpailijaa. Heidän matkansa jatkui tuomareiden tapaamiseen. Kilpailijat esiintyivät oman ryhmänsä tuomareille. Kullakin tuomarilla oli apunaan aputuomari, joka auttoi päättämään, ketkä kaksi kilpailijaa heidän ryhmästään jatkaa livelähetyksiin. Oheisessa taulukossa on listattuna tuomareiden tapaamisesta jatkoon päässeet "X Factor"-finalistit. Päivämäärä kertoo, milloin he tippuivat kisasta.15. huhtikuuta 2018, ykköshitit:22. huhtikuuta 2018, unelmat:29. huhtikuuta 2018, kaikki peliin:6. toukokuuta 2018,


title: Sakari Warsell

text: Sakari Pellervo Warsell (s. 16. toukokuuta 1943 Korpilahti) on suomalainen radiotoimittaja ja muusikko.


title: Sakari Warsell

text: Warsell opiskeli Jyväskylän yliopistossa historiaa, yhteiskuntatieteitä, kansatiedettä ym. Hän suoritti FK-tutkinnon 1974 pääaineen Suomen historia. Hänen pro gradunsa käsitteli säveltäjä, seminaarinlehtori P.J. Hannikaista.


title: Sakari Warsell

text: Warsell toimi vuonna 1961-1962 Suomussalmen kunnan Pesiönlahden varsinaisen kansakoulun va. opettajana. Vuonna 1971-1973 Sakari Warsell oli Hankasalmen kansalaisopiston rehtori. Opisto käsitti Hankasalmen ja Konneveden kunnat. Vuosina 1974-2006 Warsell oli Yleisradiossa toimituspäällikkönä ja toimittajana. Hän tuotti ja toimitti lähinnä populaarimusiikkiohjelmia. Warsell toimitti laajoja sarjoja musiikkielämämme merkkihenkilöistä (muun muassa sarjat Musiikki ja minä sekä Suomalaisen viihteen veteraaneja). Hän myös juonsi sunnuntaiaamuista Suomi soi - ohjelmaa.


title: Sakari Warsell

text: Itseoppineena muusikkona Sakari Warsell lauloi ja soitti kitaraa ja koskettimia eri kokoonpanoissa 1960-luvulla lähinnä Jyväskylässä. Warsell on myös säveltänyt lähinnä laulumusiikkia. Vuonna 1972 hänet palkittiin Nuorten taidetapahtuman sävellyskilpailussa lied-sävelmästä Mårupin kirkko Anja Samoojan runoon. Vuonna 1973 Warsell oli kymmenen parhaan joukossa Yleisradion lied-sävellyskilpailussa teoksella Huuto (Federico Garcia Lorca, suom. Matti Rossi). Warsell oli yksi ns. uuden hengellisen musiikin uranuurtajista sävelmillä Herra on minun paimeneni ja Minä korotan ääntäni. Nämä Raamatun psalmeihin tehdyt sävellykset levytti Logos-kvartetti vuonna 1969 Kansan Raamattuseuran kustantamina. Laulut olivat sangen suosittuja. Mm. arkkipiispa emeritus Paarma toivoi kerran haastattelunsa päätteeksi radiossa soitettavaksi tätä Paimenpsalmia. Psalmin 23. on mm. levyttänyt Hannu Jurmu, tenori ja orkesteri Luiz Ramirezin johdolla. Sävelmästä on lukuisia muitakin levytyksiä.


title: Sakari Warsell

text: Sakari Warsell on säveltänyt myös iskelmiä. V. 1977 hänen Jenkka-baion -sävelmänsä Illalla sillalla sijoittui Eurovision laulukilpailun kotimaisessa karsinnassa neljännelle sijalle. Laulun on levyttänyt Finntrio v. 1977. Warsell'illa on Teoston rekisterissä n. 50 sävellystä. Los Toucanos -yhtye perustettiin 1960-luvulla Jyväskylässä. Yhtye on toiminut näihin saakka. Warsell'in lisäksi yhtyeessä soittavat Erkki Pitkänen (laulu ja kitara), Yrjö Ihalainen (basso) ja Pertti "Jallu" Huohvanainen (rummut).


title: Sakari Warsell

text: Warsell on eronnut ja hänellä on kaksi lasta.


title: Big Little Lies

text: Big Little Lies on yhdysvaltalainen draamasarja, jonka on luonut ja käsikirjoittanut David E. Kelley. Sarja perustuu Liane Moriartyn samannimiseen romaaniin vuodelta 2014. Sarjan ensimmäisen tuotantokauden kaikki 7 jaksoa on ohjannut Jean-Marc Vallée. Sarjan pääosissa näyttelevät Reese Witherspoon, Nicole Kidman, Shailene Woodley, Alexander Skarsgård, Adam Scott, Zoë Kravitz, James Tupper, Jeffrey Nordling ja Laura Dern.


title: Big Little Lies

text: "Big Little Lies" on palkittu muun muassa viidellä Primetime Emmyllä ja neljällä Golden Globella.


title: Big Little Lies

text: Sarjaa markkinoitiin aluksi minisarjana, mutta joulukuussa 2017 HBO ilmoitti tilanneensa sarjasta toisen tuotantokauden. Tammikuussa 2018 kerrottiin Meryl Streepin näyttelevän sarjan toisella kaudella Perry Wrightin (Alexander Skarsgård) äitiä Mary Louise Wrightia.


title: Harjasärmäputki

text: Harjasärmäputki eli särmäputki ("Selinum carvifolia") on sarjakukkaiskasvien ("Apiaceae") heimoon, särmäputkien ("Selinum") sukuun kuuluva monivuotinen kasvilaji. Se muistuttaa jonkin verran luhtasuoputkea ("Peucedanum palustre") sekä silosärmäputkea eli palleroputkea ("Selinum dubium").


title: Harjasärmäputki

text: Harjasärmäputki on ruohovartinen kasvilaji, joka voi kasvaa noin metrin korkuiseksi. Varsi on kasvutavaltaan pysty ja siinä on selviä harjanteita. Lehdet ovat muutamaan kertaan parilehdykkäiset sekä hienoliuskaiset, ja lehdyköiden kärjet ovat valkoiset. Lehtitupet ovat lyhyitä. Harjasärmäputken kukinto on sarja, joka koostuu monista pienistä sekä valkoisista kukista. Kukkien terälehdet ovat valkoisia tai joskus osittain vaaleanpunaisia. Harjasärmäputken hedelmä on lohkohedelmä, jonka hedelmykset ovat viisisärmäisiä.


title: Harjasärmäputki

text: Harjasärmäputki kasvaa kosteilla paikoilla suosien kalkkipitoisia kasvupaikkoja. Suomessa harjasärmäputki on eteläinen laji, jota tavataan Suomessa etelärannikolla sekä Ahvenanmaalla.


title: The Heist (albumi)

text: The Heist on yhdysvaltalaisen hip-hop artisti Macklemoren ja tuottaja Ryan Lewiksen muodostaman duon ensimmäinen studioalbumi, joka julkaistiin 9. lokakuuta 2012. Albumi voitti parhaan rap-albumin Grammy palkinnon ja vuoden albumin Grammy-palkinnon vuoden 2013 Grammy-gaalassa.


title: Gex (pelisarja)

text: Gex on Crystal Dynamicsin kehittämä tasohyppelypelien sarja, joissa ohjataan samannimistä gekkoa.


title: Kasakkahetmanaatti

text: Kasakkahetmanaatti (), viralliselta nimeltään alkujaan Zaporožjen sotajoukko (), oli nykyisen Ukrainan alueella vuosina 1649–1764 sijainnut kasakoiden autonominen valtio, jonka johtajana oli hetmani. Hetmanaatti oli vuodesta 1654 liittosuhteessa Venäjään, johon se lopulta liitettiin kokonaan. Hetmanaatin pääkaupunkina oli Baturyn ja vuodesta 1709 Hluh’iv.


title: Kasakkahetmanaatti

text: Samaan aikaan kasakkahetmanaatin kanssa nykyisen Ukrainan alueella oli myös kaksi muuta kasakoiden itsehallinnollista aluetta, hetmanaatin eteläosasta vuonna 1667 omaksi kokonaisuudekseen erotettu Zaporožjen Sitš sekä hetmanaatin itäpuolella sijainnut Sloboda-Ukraina.


title: Kasakkahetmanaatti

text: Puola-Liettuaan kuuluneen Ukrainan rajaseudulle, lähinnä Dneprin alajuoksulle, oli 1400–1500-lukujen aikana muodostunut kasakkayhteisö, joka eli periaatteessa Puolan kuninkaan alamaisuudessa mutta käytännössä toimi usein omapäisesti. Pohjoisemmaksi asettuneet kasakat olivat pääasiassa uskollisia valtiovallalle, kun taas etelämpänä asuneet Zaporožjen kasakat eli zaporogit olivat varsin itsenäisiä. Zaporogien johtajaksi eli hetmaniksi valittu Bohdan H’melnytskyi liittoutui vuonna 1648 Krimin kaanikunnan kanssa ja aloitti sodaksi laajentuneen kansannousun, jonka seurauksena kasakat irtautuivat kokonaan Puolan alaisuudesta, vaikka se ei ilmeisesti ollutkaan H’melnytskyin alkuperäinen tavoite. Elokuussa 1649 solmitussa Zborivin rauhassa Puola tunnusti ensimmäisen kerran kasakoiden hetmanaatin, johon sovittiin kuuluvan suuri osa Ukrainasta. Sopimuksen mukaan hetmanaatti olisi ollut Puolalle alamainen autonominen valtio, mutta sopimukseen sisältynyt maaorjuuden palauttaminen ei tyydyttänyt ukrainalaisia talonpoikia eivätkä Puolan valtiopäivät hyväksyneet kasakoiden vaatimaa muiden kuin ortodoksisen kirkon kieltämistä hetmanaatissa, joten sota puhkesi pian uudestaan.


title: Kasakkahetmanaatti

text: Krimin kaanikunnan vedettyä tukensa pois Bohdan H’melnytskyi päätti liittoutua Venäjän kanssa Puolaa vastaan. Hetmanaatin ja Venäjän välillä solmittiin vuonna 1654 Perejaslavin sopimus, jonka nojalla hetmanaatti siirtyi Venäjän alaisuuteen. Sopimuksessa kasakat joutuivat yksipuolisesti tunnustamaan Venäjän tsaarin yliherruuden, mutta säilyttivät oman hallintonsa ja oikeuden valita itse oma hetmaninsa, joka sai harjoittaa omaa ulkopolitiikkaa muiden valtioiden paitsi Puola-Liettuan ja Osmanien valtakunnan suhteen. Maaorjuus lakkautettiin. Perejaslavin sopimuksen alkuperäiset asiakirjat katosivat myöhemmin, joten niiden sisällöstä ei ole täyttä yksimielisyyttä. Venäläisten mielestä tsaarilla oli oikeus muuttaa kasakoille myönnettyjä erioikeuksia yksipuolisesti, ukrainalaisten mielestä sopimusehdot sitoivat molempia osapuolia. Pohjan sodan puhkeaminen vuonna 1655 johti kasakoiden pettymykseksi Venäjän tilapäiseen lähentymiseen Puolan kanssa. H’melnytskyi kaavaili liittoutumista Puolan ja Venäjän yhteisten vihollisten kuten Ruotsin kanssa, mutta ehti kuolla vuonna 1657 tekemättä mitään peruuttamatonta.


title: Kasakkahetmanaatti

text:
H’melnytskyin kuoleman jälkeiset vuosikymmenet tunnetaan Ukrainan historiassa raunioitumisen aikana. Kasakkahetmanaatissa oli jatkuvia valtataisteluja ja samanaikaisesti oli vallassa Venäjälle ja Puolalle uskollisia kilpailevia hetmaneja. Vuonna 1658 hetmani Ivan Vyhovskyi liittoutui uudelleen Puolan kanssa ja hetmanaatista piti tulla Rusin suuriruhtinaskunta -niminen kolmas osapuoli Puola-Liettuan valtioon. Solmittu unioni purkautui pian, kun tyytymättömät kasakat valitsivat kilpailevaksi hetmaniksi ensin Juri H’melnytskyin ja myöhemmin Venäjää myötäilleen Ivan Brjuh’ovetskyin. Osin hetmanien horjuvan uskollisuuden vuoksi Venäjä alkoi vähitellen kaventaa hetmanaatin autonomiaa ja esimerkiksi Brjuh’ovetskyi taipui vuonna 1665 hyväksymään hetmanaatin verovelvollisuuden Venäjälle. Myöhempi Puolan alainen hetmani Petro Dorošenko sai hetkellisesti vallattua koko vanhan hetmanaatin alueen ja liittoutui Osmanien valtakunnan kanssa sekä Puolaa että Venäjää vastaan, mutta hänkin kukistui lopulta sisällissodassa. Vuoden 1667 Andrusovon rauhassa Venäjä ja Puola-Liettua jakoivat Ukrainan kahtia siten, että raja kulki Dnepriä pitkin. Zaporožjen kasakoiden alue Dneprin alajuoksulla erotettiin hetmanaatista, koska omapäiset zaporogit eivät yleensä totelleet edes hetmania. Nämä ehdot pääosin vahvistettiin vuoden 1686 ”ikuisessa rauhassa”, joka määräsi myös zaporogit Venäjän alaisuuteen. Dneprin länsirannalla sijainnut Kiova ympäristöineen jäi osaksi hetmanaattia. Venäjällä hetmanaattia ja muita kasakoiden autonomisia alueita alettiin myöhemmin kutsua yhteisnimityksellä Vähä-Venäjä ("Malorossija").
Hetmanin valta oli suurimmillaan Ivan Mazepan kaudella vuosina 1687–1709, jolloin myös kulttuuri ja taiteet kukoistivat Ukrainassa. Mazepa oli pitkään hyvin lojaali Venäjälle, mutta kesken suuren Pohjan sodan vuonna 1708 hän liittoutui Venäjän vihollisen Ruotsin kanssa. Osasyynä tähän oli se, että tsaari Pietari Suuri ei halunnut liittää kasakoiden sodan aikana valloittamaa Dneprin länsipuolista Ukrainaa hetmanaattiin, vaan aikoi palauttaa sen Puolalle sodan jälkeen. Mazepan vaihdettua puolta Venäjä asetti kilpailevan hetmanin Ivan Skoropadskyin, jota osa kasakoista tuki. Ruotsalaiset ja Mazepan kasakat kärsivät tappion Pultavan taistelussa heinäkuussa 1709 ja paennut Mazepa kuoli hieman myöhemmin. Mazepan seuraajaksi maanpaossa valittu Pylyp Orlyk julisti taistelevansa itsenäisen kasakkavaltion puolesta, mutta kamppailu muuttui toivottomaksi kun hänen tärkein tukijansa Osmanien valtakunta solmi vuonna 1711 Prutin rauhan Venäjän kanssa. Pietari Suuri suhtautui tästä alkaen kielteisesti hetmanaatin autonomiaan, mutta ei lakkauttanut sitä kokonaan.


title: Kasakkahetmanaatti

text: Mazepan siirryttyä Ruotsin puolelle Venäjän armeija valloitti ja poltti marraskuussa 1708 hetmanaatin pääkaupungin Baturynin. Skoropadskyi siirsi seuraavana vuonna pääkaupungin Hluh’iviin.


title: Kasakkahetmanaatti

text: Ivan Skoropadskyin kuoltua hetmanin virka oli pitkiä aikoja täyttämättä vuosina 1722–1727 ja 1734–1750, jolloin valtaa käyttivät Venäjän keisarin nimittämät hallituskomiteat, ensimmäisellä kaudella Pietari Suuren nimittämä kokonaan venäläisistä koostunut Vähä-Venäjän kollegio ja toisella kaudella keisarinna Annan nimittämä venäläis-ukrainalainen Hetmanihallituksen johtokunta. Skoropadskyin seuraajaksi valittu Pavlo Polubotok kuoli venäläisten vankina Pietarissa, koska hän oli vaatinut kollegion lakkauttamista. Katariina I:n aikana määrättiin, että kasakkajoukot olisivat sota-aikana venäläisen ylipäällikön eivätkä oman hetmaninsa alaisuudessa. Viimeinen hetmani oli vuosina 1750–1764 hallinnut Kyrylo Rozumovskyi, joka keisarinna Elisabetin rakastajan veljenä sai melko itsenäisen aseman ja jätti asiat Ukrainassa paikallisen esikuntansa käsiin oleskellessaan itse Pietarissa. Venäjän hallitsija Katariina Suuri lakkautti lopulta asteittain hetmanaatin lopunkin itsehallinnon. Hetmanin virka lakkautettiin vuonna 1764 ja korvattiin uudella venäläis-ukrainalaisella Vähä-Venäjän kollegiolla, joka myös lakkautettiin yhdessä lopunkin kasakkahallinnon kanssa vuonna 1781. Katariina Suuri lakkautti myös Sloboda-Ukrainan kasakoiden itsehallinnon vuonna 1765 ja Zaporožjen kasakoiden vuonna 1775.


title: Kasakkahetmanaatti

text: Hetmani valittiin kasakoiden yleiskokouksessa ("rada") huutoäänestyksellä ja hallitsi elinikäisesti, ellei häntä syrjäytetty sitä ennen. Hetmanaatissa ei ollut erikseen sotilas- ja siviilihallintoa, vaan ne oli yhdistetty. Lainsäädännön pohjana oli vanha Liettuan laki, sillä Ukraina oli ennen vuotta 1569 kuulunut Liettuaan. Alueellisesta hallinnosta vastasivat kasakkarykmenttien komentajat, ”everstit” ("polkovnyk"). Varsinkin alkuvaiheessa kasakkahallinto oli aikaansa nähden varsin demokraattinen, mutta myös sangen väkivaltainen. Olojen vakiinnuttua päätöksenteko muuttui harvainvaltaisemmaksi ja pääosa kasakoiden yleiskokousten päätösvallasta siirtyi ylimmille upseereille. Hetmanaatista vuodesta 1667 alkaen erillistä Zaporožjen Sitšiä hallittiin saman tapaan. Sloboda-Ukrainalla taas ei ollut alueellista autonomiaa, mutta sen kasakkayksiköillä oli sisäinen itsehallinto. Mazepan kukistumisen jälkeen Venäjän sekaantuminen hetmanaatin sisäiseen hallintoon lisääntyi ja tsaari alkoi nimittää suoraan kasakoille komentajia ja virkamiehiä.


title: Kasakkahetmanaatti

text: Hetmanaatissa ei periaatteessa ollut käytössä Venäjän kaltaista maaorjuutta, mutta talonpoikien asema vaihteli ja heikkeni ajan kuluessa. Aatelissääty ja kasakkaylimystö sekoittuivat yhdeksi perinnöllisten maanomistajien yläluokaksi, joka omisti kuitenkin vain osan viljelysmaasta. Juutalaisilta asuminen hetmanaatissa oli kielletty ja myös uniaattikirkon toiminta kiellettiin. Maaorjuus palautettiin pian hetmanaatin lakkauttamisen jälkeen vuonna 1783, mutta se ei koskenut entisiä kasakoita, jotka jäivät vapaiksi talonpojiksi. Ylimmät kasakkasuvut tunnustettiin sittemmin Venäjän keisarikunnassa aateliin kuuluviksi.


title: Hetmanaatti

text: Hetmanaatti tarkoittaa hetmanin johtamaa aluetta. Se voi viitata kahteen valtiomuodostelmaan Ukrainan historiassa:


title: Metal Gear Survive

text: Metal Gear Survive on Konamin kehittämä ja julkaisema selviytymiskauhupeli. Peli on vaihtoehtoiseen todellisuuteen sijoittuva "" -pelin spinoff eikä kuulu samaan jatkumoon varsinaisen "Metal Gear" -pelisarjan kanssa. Peli on Konamin ensimmäinen "Metal Gear" -peli sarjan kehittäjän Hideo Kojiman lähdön jälkeen.


title: Metal Gear Survive

text: "Metal Gear Survive" on julkaistu helmikuussa 2018 PlayStation 4:lle, Microsoft Windowsille ja Xbox Onelle.


title: Metal Gear Survive

text: V2.fi antoi pelille 3/5 tähteä arvostelussaan.


title: Metal Gear Survive

text: Muropaketti antoi pelille 3,5/5 tähteä arvostelussaan.


title: Jo Jo White

text: Joseph Henry ”Jo Jo” White (16. marraskuuta 1946 Saint Louis, Missouri – 16. tammikuuta 2018 Boston, Massachusetts) oli yhdysvaltalainen koripalloilija. White oli NBA:n pelaajien parhaimmistoa 1970-luvulla: hän voitti Boston Celticsissä sarjan mestaruuden vuosina 1974 ja 1976, ja jälkimmäisenä vuonna hän oli . Lisäksi White muun muassa pelasi seitsemän kertaa peräkkäin ssa. Yhdysvaltain maajoukkueessa White voitti olympiakultaa Méxicossa 1968. Hänet on nimetty Basketball Hall of Fameen, ja Boston Celtics on jäädyttänyt hänen pelinumeronsa.


title: Jo Jo White

text: White pelasi vuodet 1965–1969 Kansasin yliopiston joukkueessa ja voitti Yhdysvaltain miesten maajoukkueessa olympiakultaa Méxicossa 1968 sekä Pan-Amerikan kisojen kultamitalin Winnipegissä 1967. Boston Celtics varasi Whiten NBA:han yhdeksännellä vuorolla . White edusti Celticsiä menestyksekkäästi vuodet 1969–1979, minä aikana hän voitti NBA:n mestaruuden vuosina 1974 ja 1976. Jälkimmäisenä mestaruusvuonnaan White valittiin . ssa hän pelasi vuosina 1971–1977. Vuonna 1970 White valittiin eseen ja vuosina 1975 ja 1977 . Celticsin jälkeen White pelasi NBA:ssa vielä kaudet Golden State Warriorsissa ja Kansas City Kingsissä.


title: Jo Jo White

text: Boston Celtics on jäädyttänyt Whiten pelipaidan tämän 10-numerolla. Basketball Hall of Fameen hänet nimettiin vuonna 2015. White kuoli syöpää sairastettuaan Bostonissa 71-vuotiaana 16. tammikuuta 2018.


title: Jessika Ponchet

text: Jessika Ponchet (s. 26. syyskuuta 1996) on ranskalainen tennispelaaja. Hän on sijoittunut parhaimmillaan kaksinpelissä WTA-listan sijalle 211 elokuussa 2018.


title: Jessika Ponchet

text: Ponchet pelasi ensimmäisen kerran Grand Slam -turnauksen pääsarjassa Australian avoimissa 2018 päästyään sinne villillä kortilla. Hän hävisi turnauksen ensimmäisellä kierroksella Garbiñe Muguruzalle.


title: Magdalena Fręch

text: Magdalena Fręch (s. 15. joulukuuta 1997) on puolalainen tennispelaaja. Hän on sijoittunut parhaimmillaan kaksinpelissä WTA-listan sijalle 136 toukokuussa 2018.


title: Magdalena Fręch

text: Fręch pelasi ensimmäisen kerran Grand Slam -turnauksen pääsarjassa Australian avoimissa 2018 selvitettyään ensin karsinnat.


title: Giselle Ansley

text: Giselle Ansley (s. 31. maaliskuuta 1992 Kingsbridge) on brittiläinen, maajoukkuetasolla myös Englantia edustava, maahockeypelaaja, olympiavoittaja ja Euroopan mestari.


title: Giselle Ansley

text: Ansley voitti Ison-Britannian maajoukkueessa olympiakultaa Rio de Janeirossa 2016. Englannin maajoukkueessa Bray on voittanut Euroopan mestaruuden vuonna 2015, EM-hopeaa vuonna 2013 ja EM-pronssia vuonna 2017. Kansainyhteisön kisoissa hän on saavuttanut hopeaa vuonna 2014 sekä pronssia vuonna 2018.


title: Wang Xinyu

text: Wang Xinyu (s. 26. syyskuuta 2001 Guangdong) on kiinalainen tennispelaaja. Hän on sijoittunut parhaimmillaan kaksinpelissä WTA-listan sijalle 641 tammikuussa 2018. Junioreiden maailmanlistalla hän on ollut parhaimmillaan neljäntenä.


title: Wang Xinyu

text: Wang pelasi ensimmäisen kerran Grand Slam -turnauksen pääsarjassa Australian avoimissa 2018 ansaittuaan sinne villin kortin Aasian ja Tyynenmeren maiden välisissä karsinnoissa.


title: Viktorija Tomova

text: Viktorija Tomova (, s. 25. helmikuuta 1995 Sofia) on bulgarialainen tennispelaaja. Hän on sijoittunut parhaimmillaan kaksinpelissä WTA-listan sijalle 130 toukokuussa 2017.


title: Viktorija Tomova

text: Tomova pelasi ensimmäisen kerran Grand Slam -turnauksen pääsarjassa Australian avoimissa 2018 saatuaan pääsarjaan villin kortin. Hän hävisi karsintojen ratkaisevalla kierroksella Anna Blinkovalle, mutta sai villin kortin Ana Konjuhin vetäytymisen ansiosta.


title: Bernarda Pera

text: Bernarda Pera (s. 3. joulukuuta 1994 Zadar, Kroatia) on yhdysvaltalainen tennispelaaja. Hän on sijoittunut parhaimmillaan kaksinpelissä WTA-listan sijalle 67 lokakuussa 2018.


title: Bernarda Pera

text: Pera pelasi ensimmäisen kerran Grand Slam -turnauksen pääsarjassa Australian avoimissa 2018 saatuaan pääsarjaan villin kortin. Hän hävisi karsintojen ratkaisevalla kierroksella Viktorija Golubicille, mutta sai villin kortin Margarita Gasparjanin vetäytymisen ansiosta.


title: Janette Turner Hospital

text: Janette Turner Hospital (s. 1942 Melbourne, Victoria, Australia) on australialaissyntyinen Yhdysvalloissa asuva kirjailija


title: Janette Turner Hospital

text: Hospital suoritti 1965 Queenslandin yliopistossa Bachelor of Arts -tutkinnon. Hän avioitui metodistipappi ja sanskritin kielen tutkija Clifford Hospitalin kanssa , ja he muuttivat 1967 ensin Yhdysvaltoihin, jossa Clifford Hospital jatkoi opintoja, ja sitten Kanadaan, jossa Janette Turner Hospital suoritti Master of Arts -tutkinnon keskiajan kirjallisuudessa ja työskenteli opettajana kouluissa ja yliopistossa.


title: Janette Turner Hospital

text: Hospital julkaisi ensimmäisen novellinsa 1978 Atlantic Monthlyssa. Hänen esikoisromaaninsa "Norsunluukeinu" ("The Ivory Swing", 1982) sai kanadalaisen Seal-palkinnon. Sen jälkeen hän on saanut useita australialaisia ja kanadalaisia palkintoja.


title: Janette Turner Hospital

text: Hospitalin muutto maasta ja kulttuurista toiseen kuvastuu hänen tuotannossaan, erityisesti naisten yrityksessä selviytyä erilaisissa uskonnollisissa, kulttuurisissa ja sosiaalisissa ympäristöissä.


title: Jana Fett

text: Jana Fett (s. 2. marraskuuta 1996 Zagreb) on kroatialainen tennispelaaja. Hän on sijoittunut parhaimmillaan kaksinpelissä WTA-listan sijalle 97 lokakuussa 2017.


title: Jana Fett

text: Fett eteni loppuotteluun tyttöjen kaksinpelissä Australian avoimissa 2014. Vuonna 2017 hän eteni kahdessa WTA-turnauksessa välieriin. Fett pelasi ensimmäisen kerran Grand Slam -turnauksen pääsarjassa Australian avoimissa 2018.


title: Diane de Poitiers

text: Diane de Poitiers (3. syyskuuta 1499 – 25. huhtikuuta 1566) oli ranskalainen aatelisnainen ja Frans I:n sekä hänen poikansa kuningas Henrik II:n hovin merkittävä hovimies. Hänestä tuli kuuluisa kuningas Henrikin rakastajattarena ja tässä asemassa hän nautti suurta vaikutusvaltaa Ranskan hovissa, joka jatkui siihen asti kunnes Henrik loukkasi itsensä kuolettavasti turnajaisissa. Turnajaisissa Henrikin peitsessä oli Dianen lempinauha hänen vaimonsa lempinauhan sijaan.


title: Jääpallon Allsvenskan-kausi 2017–2018

text:
Ruotsin jääpallon Allsvenskan pelattiin kaudella 2017–2018 uudessa muodossa. Siirryttiin kaksilohkoisesta 10 joukkueen sarjasta yhteen 16 joukkueen kaksinkertaiseen sarjaan. kymmenen joukkueen lohkoissa, joissa pelattiin kaksinkertainen sarja. Joukkueita oli vähennetty edelliseen kauteen nähden neljällä joukkueella. Uutena seurana Allsvenskaniin nousi kevään 2017 karsinnoissa Åby/Tjureda IF.
Kauden alun arvioinneissa vahvimmiksi seuroiksi nähtiin Frillesås BK, Falu BS ja Ljusdals BK. ,


title: Jääpallon Allsvenskan-kausi 2017–2018

text: Allsvenskanista nousee suoraan Elitserieniin sarjan ykkönen. Allsvenskanin 2. ja 3. karsivat Elitserienin toiseksi ja kolmanneksi viimeisen kanssa noususta Elitserieniin. Allsvenskanin kaksi viimeistä putoaa 1. Divisioonaan sekä kolmanneksi ja neljänneksi viimeinen karsivat 1. Divisioonan kärkijoukkueiden kanssa pysymisestä Allsvenskanista.


title: Jääpallon Allsvenskan-kausi 2017–2018

text: IFK Rättvik, AIK Bandy ja Katrineholm Bandy nousivat ja IFK Kungälv säilyi Allsvenskanissa.


title: Vuohenputket

text: Vuohenputket ("Aegopodium") on sarjakukkaiskasvien (Apiaceae) heimoon kuuluva kasvisuku. Sukuun luetaan nykyisin kuuluvaksi kahdeksan lajia, joiden lisäksi sukuun on kuvattu myös 15 muutakin lajia, mutta niiden taksonominen asema on toistaiseksi epäselvä.


title: Vuohenputket

text: Vuohenputket ovat monivuotisia ruohovartisia kasveja, joilla on valkoinen, suikertava ja haarova juurakko. Varsilehdet ovat muodoltaan kolmisormisia ja alimmat lehdet useampaan kertaan kolmisormisia sekä ulkomuodoltaan kolmiomaisia. Lehdykät ovat yleensä leveitä, lyhytruotisia, useimmiten munanmuotoisa, teräväkärkisiä ja hammaslaitaisia. Lehdyköiden tyvi voi olla jokseenkin herttamainen. Vuohenputkien kukat ovat sarjakukinnoissa. Kukkien verhiöt ovat pienet ja terälehdet valkoiset. Hedelmä on munanmuotoinen, sivuilta tasainen lohkohedelmä, jonka hedelmyksissä on viisi harjannetta, mutta ei öljykanavia.


title: Vuohenputket

text: Suvun lajeista Suomessa ja Ruotsissa tavataan vain vuohenputkea ("Aegopodium podagraria"). Se on puutarhoissa usein hankalasti pois kitkettävä rikkakasvi, mutta siitä on olemassa myös koristekasvilajike kirjovuohenputki ("Aegopodium podagraria" 'Variegatum').


title: Kasvu Open

text: Kasvu Open on Suomen suurin pienten ja keskisuurten yritysten kasvun sparrausohjelma. Sen puitteissa yrityksille annetaan ulkopuolisia näkemyksiä niiden toiminnasta. Tarkastelun kohteena ovat erityisesti rahoitus, myynti, markkinointi, rekrytointi, henkilöstöasiat ja kansainvälisen liiketoiminnan osaaminen, eli asiat, joita kasvuhaluiset yritykset ovat pitäneet niiden kasvun esteenä tai hidasteena. Kasvu Open syntyi vuonna 2011 ja se yhtiöitettiin vuonna 2016, jolloin syntyi Kasvu Open Oy.


title: Kasvu Open

text: Kasvu Open on voittoa tavoittelemattoman ja osallistujayrityksille ilmainen prosessi. Vuosittainen kiertue alkaa eri puolella Suomea järjestetyistä Kasvupolku-tapahtumista. Kasvupolut ovat paitsi alueellisia myös toimialakohtaisia tapahtumia, joihin kuuluu yleensä neljä tapahtumapäivää: starttitilaisuus, kaksi Kiitoratapäivää ja semifinaali, josta kaksi parasta yritystä etenee valtakunnalliseen finaaliin. Kiitoratapäivissä viisi eri alan neuvonantajaa, "mylläriä", antaa palautetta yrityksille henkilökohtaisissa tapaamisissa. Myllärit ovat kokeneita yrittäjiä, markkinoijia, enkelisijoittajia, myynnin osaajia ja kansainvälistymisen asiantuntijoita, joita yhdistää halu auttaa yrityksiä kasvamaan.


title: Kasvu Open

text: Loka-marraskuussa pidettävä kaksipäiväinen Kasvu Open Karnevaali on yhdistelmä messuja, seminaaria, iltajuhlaa ja kasvuyrityskilpailua. Tilaisuudessa valitaan kasvunäkymiltään lupaavimmat yritykset Start Again- ja Startup –sarjoissa sekä jaetaan Suomen Kasvupalkinto. Kilpailu on tarkoitettu kasvuhaluisille yrityksille, jotka tarvitsevat apua kasvuunsa. Yli puolet osallistuvista yrityksistä on niin kutsuttuja Start again -yrityksiä, joilla voi olla kymmenien vuosien historia ja loput ovat aloittelevia startupeja.


title: Kasvu Open

text: Kasvu Open -ohjelman takana on voittoa tavoittelematon Kasvu Open Oy. Sen osakkaita ovat Keski-Suomen kauppakamari, Jyväskylän kaupunki, Aava & Bang Oy ja Kasvun Roihu Oy. Yrityksen toimitusjohtaja on Uljas Valkeinen, joka toimi Keski-Suomen kauppakamarin toimitusjohtajana 20 vuoden ajan. Vuonna 2018 Kasvu Open -tiimiin kuului yhteensä 18 henkilöä Kasvu Open Oy:stä, Kasvun Roihu Oy:stä ja Aava & Bang Oy:stä.


title: Kasvu Open

text: Kasvu Open -konsepti perustuu Jyväskylän yliopistossa kauppakorkeakoulussa kasvuyritystoiminnan professorina toimineen Marko Sepän yhdessä yritysten kanssa kehittämään kasvua kiihdyttävään (runway to growth) malliin. Kasvu Open -ohjelman kehittivät Keski-Suomen kauppakamari ja sen kumppanit vuonna 2011.


title: Kasvu Open

text: Vuonna 2014 neljättä kertaa järjestetty Kasvu Open laajeni Keski-Suomesta valtakunnalliseksi. Kasvu Openin yhteistyökumppanit olivat Nordea, Finnvera ja Technopolis.


title: Kasvu Open

text: Vuonna 2015 Kasvu Open tarjosi ilmaista asiantuntija-apua 450 yritykselle.


title: Kasvu Open

text: Vuonna 2016 tapahtuman budjetti oli alle miljoona euroa ja sillä toteutettiin 110 tapahtumapäivää. Vuonna 2016 Kasvu Open Karnevaalissa oli ennätysmäärä osanottajia: 1 800 kävijää 2 päivän aikana. Seitsemän ensimmäisen vuoden aikana Kasvu Open auttoi 1 200 yritystä kasvun polulle, valtakunnalliseen finaaliin on osallistunut 320 yritystä. Kasvu Openiin tuotiin uutena niin sanottu Kasvun Osaajat -palvelu, johon uusia haasteita etsivät henkilöt saivat ilmoittautua. Marraskuussa 2016 Kasvu Openin ympärille perustettiin yritys. Kasvu Open Oy:n pääosakkaat olivat Keski-Suomen kauppakamari ja Jyväskylän seudun kehittämisyhtiö Jykes Oy, joiden osuus oli yhteensä 65 prosenttia. Muita osakkaita olivat Aava & Bang Oy ja Kasvun Roihu Oy. Kasvu Open Oy on voittoa tavoittelematon ja jakamaton yhtiö.


title: Kasvu Open

text: Keväällä 2017 Kasvu Open Oy ja Jyväskylän Messut Oy solmivat yhteistyösopimuksen Kasvu Open Karnevaalin järjestämisestä Jyväskylän Paviljongissa. Kolmivuotinen sopimus kattaa vuodet 2017-2019 ja sisältää optiot vuosille 2020-2021. Huhtikuussa Jyväskylän kaupunginhallitus päätti, että kaupunki ostaa Jyväskylän seudun kehittämisyhtiö Jykes Oy:n omistamat Kasvu Open Oy:n osakkeet. Kasvu Openin vuositavoite oli antaa maksutonta sparrausta 450 yritykselle yli tuhannen asiantuntijan voimin 27 Kasvupolulla. Ohjelmaan haki 836 yritystä, joista mukaan pääsi 420. Ohjelma käynnistyi keväällä ja se huipentui lokakuun lopulla Jyväskylässä järjestettyyn Kasvu Open Karnevaaliin, jossa oli mukana 100 parasta yritystä.


title: Kasvu Open

text: Vuonna 2011 voittajia oli vain yksi: Mobile Care and Safety Oy, kasvuyritys.


title: Kasvu Open

text: Vuonna 2012 yrityssarjaan voittaja oli Stafix Oy, ideasarjan voittaja oli Brawbox.


title: Kasvu Open

text: Vuonna 2013 Kasvu Openin yrityssarjan voitti VRT Finland ja startup-sarjan Musicinfo


title: Kasvu Open

text: Vuonna 2014 kilpailu järjestettiin ensimmäistä kertaa valtakunnallisena. Yrityssarjan voitti silloin jyväskyläläinen Sleipner Finland ja startup-sarjan kuopiolainen Spindeco


title: Kasvu Open

text: Vuonna 2015 Kasvu Openin yrityskilpailun voitti Fourdeg Espoosta ja startup-sarjan kajaanilainen pelifirma Critical Force Entertainment. Kunniamaininnan saivat raaseporilainen Toroidion Oy ja jyväskyläläinen BioGTS.


title: Kasvu Open

text: Vuonna 2016 Kasvu Openin yrityssarjan voitti Classic Pizza Restaurant / Hangon Makaronitehdas Helsingistä ja startup-sarjan Opti Automation Espoosta. Kunniamaininnan saivat Norrhydro Rovaniemeltä ja Flexound Systems Espoosta.


title: Kasvu Open

text: Vuonna 2017 yrityssarjan voitti Volter Oy Kempeleestä ja startup-sarjan helsinkiläinen BroadBit Batteries .


title: Kuolema (näytelmä)

text: Kuolema on Arvid Järnefeltin vuonna 1903 ensi-iltansa saanut näytelmä. Musiikin näytelmään sävelsi Jean Sibelius. "Kuolema" kertoo Paavalin elämästä hänen äitinsä kuoleman jälkeen. Näytelmässä käydään läpi Paavalin kaikki elämänvaiheet.


title: Kuolema (näytelmä)

text: Sibeliuksen opus 44 sisältää kuusi numeroa, jotka hän sävelsi "Kuolemaa" varten. Niistä tunnetuin on ”Valse triste”. Järnefelt uudisti näytelmäänsä vuonna 1911, minkä vuoksi Sibelius muokkasi musiikkia.


title: Mikko Alanne

text:
Mikko Alanne (s. 1972 Espoo) on suomalainen käsikirjoittaja. Alanne on käsikirjoittanut muun muassa Renny Harlinin ohjaaman "Viiden päivän sodan" (2011) ja Chilen kaivosonnettomuudesta kertovan "The 33" -elokuvan (2015). Alanteen käsikirjoittama "The Long Road Home" -minisarja esitettiin
National Geographic Channel -kanavalla vuonna 2017.


Porsche Supercup Belgian Grand Prix 2013 oli Porsche Supercup -kauden 2013 kuudes osakilpailu, joka ajettiin 25. elokuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.


Porsche Supercup Italian Grand Prix 2013 oli Porsche Supercup -kauden 2013 seitsemäs osakilpailu, joka ajettiin 8. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


Bosnian ja Hertsegovinan kansallis- ja yliopistokirjasto (, , , lyh. NUBBiH, ) on Bosnian ja Hertsegovinan pääkaupungissa Sarajevossa toimiva kansallis- ja yliopistokirjasto.


title: Bosnian ja Hertsegovinan kansallis- ja yliopistokirjasto

text: Kansalliskirjasto perustettiin 31. lokakuuta 1945. Elokuun 25.-27. päivinä 1992, osana Bosnian sodan Sarajevon piiritystaisteluja, läheisiltä vuorilta tahallisesti ammutut kranaatit hajoittivat historiallisessa Sarajevon kaupungintalossa ("Vijećnica") vuodesta 1949 lähtien toimineen kansalliskirjaston ja sytyttivät siellä tulipalon, joka tuhosi kirjaston kokoelmineen miltei perinpohjaisesti. Merkittävä osa kansakunnan keskeisemmistä kirjastokokoelmasta menetettiin; esimerkiksi arvokkaasta erikoiskokoelmasta pystyttiin säilyttämään vain 19 700 alkuperäisestä 200 000 nimikkeestä.


text: Alkujaan vuonna 1896 avatun, Itävalta-Unkarin aikana Sarajevon kaupungintalona toiminut rakennus avattiin suurelta osin uudelleenrakennettuna virallisesti uudelleen 9. toukokuuta 2014. Artikkelin koordinaatit osoittavat tähän taloon (postiosoite toisaalla, yliopistokampuksella).


title: Valtteri Lipiäinen

text: Valtteri Lipiäinen (s. 2. syyskuuta 1997 Lappeenranta) on suomalainen jääkiekkoilija, joka pelaa Mestis-joukkue Imatran Ketterässä. Hän on pelipaikaltaan oikea laitahyökkääjä. Lipiäinen laukoo oikealta.


title: Valtteri Lipiäinen

text: Lipiäinen on Saimaan Pallon kasvatti. Hän toimi kaudella 2012–2013 seuran C-nuorten varakapteenina. Lipiäinen oli C-nuorten Mestiskarsinnoissa joukkueensa paras pistemies ja maalintekijä tehoilla 13+15=28. C-nuorten Mestiksen runkosarjassa hän oli SaiPan paras pistemies ja syöttäjä tehoilla 13+21=34. Pudotuspeleissä Lipiäinen oli joukkueen paras pistemies ja maalintekijä tehoilla 7+4=11. Hän jakoi koko pudotuspelien maalipörssin voiton Warkiksen ja PiPS:n yhdistelmäjoukkueen Tatu Kokkolan kanssa.


title: Valtteri Lipiäinen

text: Kaudella 2013–2014 Lipiäinen oli B-nuorten SM-sarjassa SaiPan paras pistemies ja maalintekijä tehoilla 15+12=27. Kaudella 2015–2016 hän jakoi tehoilla 14+27=41 seuran A-nuorten sisäisen syöttöpörssin voiton Adam Zbořilin kanssa ja sijoittui sisäisessä pistepörssissä toiseksi hänen jälkeensä. Lipiäinen debytoi kauden aikana myös miesten peleissä pelattuaan kaksi ottelua lainalla Suomi-sarjajoukkue Imatran Ketterässä marraskuussa 2015.


title: Valtteri Lipiäinen

text: Kaudeksi 2016–2017 Lipiäinen teki vuoden mittaisen sopimuksen Mestikseen perustetun Espoo Unitedin kanssa. Hän pelasi suurimman osan kaudestaan kuitenkin joukkueen yhteistyöseura Espoo Bluesin A-nuorissa. Lipiäinen oli joukkueen paras syöttäjä ja toiseksi paras pistemies Tatu Kanervan jälkeen tehoilla 13+31=44. Hän pelasi kauden aikana viisi Mestis-ottelua Espoo Unitedissa.


title: Valtteri Lipiäinen

text: Lipiäinen siirtyi kaudeksi 2017–2018 jatkamaan Mestis-uraansa vuoden mittaisella sopimuksella Heinolan Peliittoihin. Hän oli joukkueen paras pistemies ja syöttäjä tehoilla 11+29=40. 16. tammikuuta 2018 Lipiäinen nostettiin seuran yhteistyöjoukkueen, SM-liigajoukkue Pelicansin vahvuuteen otteluun Vaasan Sportia vastaan, kun joukkueelta joutui edellisen ottelun jälkeen sivuun sekä Hannes Björninen, Jesse Mankinen että Jonne Jantunen. Lipiäisen lisäksi Pelicans nosti Peliitoista myös lainapelaajansa Severi Lahtisen ja Roope Mäkitalon, joiden kanssa hän muodosti Pelicansin nelosketjun, jonka oikeaan laitaan Lipiäinen merkittiin. Hän sai ottelussa jääaikaa 9.52 minuuttia. Lipiäinen keräsi ottelussa myös yhden kahden minuutin jäähyn huitomisesta. Jonni Vauhkonen valitsi hänet ottelun Alumnien tähtien kakkostähdeksi. Vauhkosen muut tähdistövalinnat menivät muulle nelosketjulle (Lahtinen ykköstähti, Mäkitalo kolmostähti). Lipiäinen pelasi kauden aikana kaksi SM-liigaottelua.


title: Valtteri Lipiäinen

text: Kaudeksi 2018–2019 Lipiäinen siirtyi vuoden mittaisella sopimuksella Imatran Ketterän Mestis-joukkueeseen.


title: Valtteri Lipiäinen

text: Lipiäinen on pelannut yhden poikien maaottelun.


title: Valtteri Lipiäinen

text: Lipiäisen isoveli Santeri pelaa maalivahtina Valtterin joukkuetoverina Ketterässä.


title: Varsovan taistelu (1920)

text: Varsovan taistelu oli yhteenotto Puolan ja Neuvosto-Venäjän välillä 13. – 20. elokuuta 1920. Venäläiset olivat Puolan–Neuvosto-Venäjän sodan aikana edenneet Puolan pääkaupunki Varsovan lähistölle ja 13. elokuuta eturintama oli vain 30 kilometrin päässä kaupungista. Mihail Tuhatševski johti venäläisten hyökkäystä kaupunkia vastaan, mutta Józef Piłsudskin komentama puolalaisten vastahyökkäys venäläisten selustaan ajoi nämä sekasortoon ja pakotti heidät perääntymään Puolasta. Tapahtumasta on käytetty myös nimeä "Vislan (saks. Veikselin) ihme". Sota päättyi Riian rauhaan vuonna 1921 ja Piłsudskista tuli puolalainen kansallissankari.


title: Varsovan taistelu (1920)

text: Józef Piłsudski oli ensimmäisen maailmansodan aikana muodostanut niin sanotut puolalaiset legioonat, jotka ottivat osaa sotaan Venäjän keisarikuntaa vastaan Itävalta-Unkarin puolella ja sodan päättyessä legioonat muodostivat Piłsudskin alaisuudessa itsenäistyneen Puolan asevoimien ytimen. Sodan jälkimainingeissa käytiin myös Venäjän sisällissota, jonka osapuolia olivat Venäjän valkoinen armeija ja bolševikkien johtama Neuvosto-Venäjä. Ympärysvaltojen diplomaattinen väliintulo epäonnistui molempien osapuolten hylätessä brittien ehdottaman niin sanotun Curzonin linjan maiden välisenä rajana.


title: Varsovan taistelu (1920)

text: Bolševikkien johtaja Vladimir Lenin määräsi sodan Puolaa vastaan helmikuussa 1920, jonka kautta bolševikit halusivat levittää vallankumoustaan muualle Itä- ja Keski-Eurooppaan. Neuvostojoukkoja johti Mihail Tuhatševski Lev Trotskin alaisuudessa. Puolan–Neuvosto-Venäjän sota alkoi Puolan armeijan hyökkäyksellä Ukrainaan ja Valko-Venäjälle, mutta hyökkäys ei johtanut toivottuihin ratkaiseviin voittoihin. Neuvosto-Venäjän joukot aloittivat vastahyökkäyksen toukokuussa ja he alkoivat nopeasti pakottaa puolalaiset perääntymään. 8. elokuuta venäläiset saivat määräyksen vallata Varsova, joka tuolloin oli enää vain 30 kilometrin päässä etulinjasta. Puolalaisia puolustajia oli noin 68 000 ja heitä vastassa oli kaksi venäläistä armeijaa yhteisvahvuudeltaan noin 100 000–130 000 miestä. Molemmat osapuolet kärsivät pitkien taistelujen aiheuttamasta tarvikepulasta. Puolalaiset olivat menettäneet kalustoaan vetäytyessään ja pulaa oli jopa univormuista ja kengistä. Toisaalta venäläiset olivat samaan tapaan edenneet kauas huoltokeskuksistaan Valko-Venäjällä.


title: Varsovan taistelu (1920)

text: Piłsudskin tilanne elokuussa oli vakava, mutta hän oli laatinut suunnitelman tilanteen pelastamiseksi. Varsovan puolustuslinja jätettäisiin heikon Józef Hallen johtaman joukon haltuun, kun taas rintaman eteläosan puolalaiset tekisivät hyökkäyksen kohti pohjoista ja venäläisten selustaa. Puolustuksen heikentäminen hyökkäystä varten merkitsisi Varsovan menetystä suunnitelman epäonnistuessa, mutta Piłsudski piti kaupungin menetystä muutenkin väistämättömänä, ellei venäläisistä saavutettaisi voittoa.


title: Varsovan taistelu (1920)

text:
Venäläiset alkoivat edetä kohti Varsovaa 13. elokuuta. Kenraali Mihail Tuhatševski oli alun perin odottanut vahvistuksia muilta joukoilta, mutta ratsuväenkenraali Semjon Budjonnyin eteneminen etelässä kohti Lwówia oli pysähtynyt joukkojen uupumisen takia, ja Moskovaa etelärintamalla edustanut Josif Stalin kieltäytyi luovuttamasta mitään joukkojaan Varsovan taistelua varten. Samaan aikaan käynnissä olleet puna-armeijan taistelut Ukrainassa kenraali Pjotr Wrangelin johtamaa Etelä-Venäjän armeijaa vastaan sitoivat puna-armeijan yksikköjä. Hayk Bžškjanin johtama pelätty ratsuväki oli puolestaan edennyt Varsovan ohi kohti Saksan vastaista rajaa. Puolalaiset saivat tietää puna-armeijan jouukkojen hajanaisuudesta kapteeni Jan Kowalewskin murrettua puna-armeijan salakoodit, jolloin puolalaiset saattoivat kuunnella puna-armeijan radioliikennettä. Puolalaisten 5. armeija puolustautui kuitenkin kiivaasti venäläisiä vastaan Wkrajoen varrella kenraali Władysław Sikorskin johdolla, mikä edesauttoi sittempää Piłsudskin hyökkäystä venäläisiä vastaan. Taistelujen aikana Sikorskin ratsujoukkojen onnistui vallata puna-armeijan 4. armeijan komentopaikka, josta vankien lisäksi puolalaiset saivat haltuunsa radiolaitteet ja tärkeitä dokumentteja. Näistä tiedoista oli puolalaisille Varsovan torjuntataistelussa.
Piłsudskin hyökkäys alkoi päivää suunniteltua aikaisemmin 16. elokuuta. Venäläisten pääosa oli pohjoisessa, ja etelästä hyökkäävät Piłsudskin joukot etenivät nopeasti. Venäläisten 16. armeija romahti, ja puolalaisten radiohäirintä esti Tuhatševskiä tajuamasta tilannetta. Puolalaiset kaappasivat
puna-armeijan kenraali Budjonnyiltä radioviestin, jonka mukaan hänen ratsuväkensä ei pääsisi apuun Tuhatševskille johtuen taisteluista Lwówin lähellä. Lisäksi idässä olevat puna-armeijan reservit olivat niin kaukana, etteivät ehtisi tukemaan Tuhatševskia. Kaksi päivää myöhemmin oli selvää, että puna-armeija ei kykenisi enää organisioituun taisteluun. Puolalaisten edetessä venäläisten selustaan Tuhatševski määräsi joukkonsa vetäytymään vasta 20. elokuuta, jolloin oli jo liian myöhäistä. Venäläiset pakenivat kaaoksen vallitessa kohti itää puolalaiset perässään. Piłsudskin puolalaisjoukot ottivat nopeasti haltuunsa puna-armeijalle menetetyt puolalaisalueet.


title: Varsovan taistelu (1920)

text: Puolalaiset seurasivat vetäytyviä venäläisiä aina Kiovan ja Minskin liepeille saakka ja venäläisten oli pakko pyytää aselepoa 15. lokakuuta. Venäläisten paetessa 100 000 oli jäänyt sotavangeiksi ja kaikkiaan kolme armeijaa oli tuhoutunut tyystin. Sota päättyi virallisesti Riian rauhassa 18. maaliskuuta 1921.


title: Varsovan taistelu (1920)

text: Voiton Varsovassa oli tehnyt mahdolliseksi riskinotto ja puolalaisten vastahyökkäyksen nopea eteneminen. Piłsudskista tuli Puolan kansallissankari ja hän kuoli voiton varmistamassa itsenäisessä Puolassa vuonna 1935. Venäläisiä Varsovassa johtanut Tuhatševski teloitettiin Stalinin käskystä vuonna 1937.


title: Metyyli-isoeugenoli

text: Metyyli-isoeugenoli eli isoeugenolin metyylieetteri (CHO) on aromaattisiin tyydyttymättömiin eettereihin kuuluva orgaaninen yhdiste. Yhdistettä voidaan käyttää hajusteiden valmistamiseen. Metyyli-isoeugenoli on metyylieugenolin isomeeri.


title: Metyyli-isoeugenoli

text:
Metyyli-isoeugenolia esiintyy useiden kasvien eteerisissä öljyissä muun muassa sitrusheiniin ("Cymbopogon") kuuluvista lajeista jäkkisitrusheinä ("C. nardus") ja "C. microstachys" ja tuberosasta ("Polianthes tuberosus"). Huoneenlämpötilassa metyyli-isoeugenoli on väritöntä tai kellertävää nestettä ja sillä on heikko neilikankaltainen tuoksu. Yhdiste liukenee muun muassa etanoliin.
Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Metyyli-isoeugenoli

text: Metyyli-isoeugenolia valmistetaan metyloimalla isoeugenolia emäksisissä olosuhteissa dimetyylisulfaatilla. Yhdistettä käytetään hajusteissa tuomaan niihin neilikan hajua.


title: R.Smg. Archimede (1933)

text: R.Smg. Archimede () oli Italian kuninkaallisen laivaston vuonna 1933 vesillelaskettu Archimede-luokan sukellusvene.


title: R.Smg. Archimede (1933)

text: Alus tilattiin Cantiere navale Franco Tosilta Tarantosta. Alus laskettiin vesille 10. joulukuuta 1933.


title: R.Smg. Archimede (1933)

text: Espanjan sisällissodassa Italia luovutti huhtikuussa 1937 aluksen kansallismielisille, jotka liittivät sen laivastoonsa nimellä "General Mola".


title: R.Smg. Archimede (1933)

text: Alus upotti 26. heinäkuuta 1937 tasavaltalaisten kuljetusalus "Cabo Paloksen" ja alankomaalaisen rahtialuksen "Hannan" 2. tammikuuta 1938. Lisäksi alus vaurioitti 30. maaliskuuta kreikkalaista "Lenaa", jonka vauriot osoittautuivat korjauskelvottomiksi. Alus poistettiin alusluettelosta vuonna 1959.


title: Ruth Vega Fernandez

text: Ruth Vega Fernandez (s. 12. huhtikuuta 1977 Santa Cruz de Tenerife, Teneriffa, Espanja) on ruotsalais-espanjalainen näyttelijä, joka on esiintynyt Johan Falk -elokuvissa Marie Lindellin roolissa.


title: Meliz Karlge

text: Meliz Karlge (s. 23. joulukuuta 1973 Bankeryd, Småland, Ruotsi) on ruotsalainen näyttelijä, joka on esiintynyt Johan Falk -elokuvissa Sophie Nordhin roolissa.


title: Meliz Karlge

text: Lähde:


title: Caprica

text: Caprica on yhdysvaltalainen tieteissarja, joka on spin-off sarjasta "Taisteluplaneetta Galactica". "Caprica" sijoittuu 58 vuotta ennen ihmiskunnan tuhoa ja "Taisteluplaneetta Galactican" tapahtumia toimien samalla sen esiosana.


title: Caprica

text: Sarja keskittyy kuvaamaan Adaman ja Greystonen perheitä ja kertoo, kuinka ihmiskunta ensi kertaa loi cylonit. Sen pääosissa näyttelevät muun muassa Eric Stoltz, Esai Morales, Paula Malcomson ja Polly Walker.


title: Caprica

text: Sarjan pilottijakso julkaistiin DVD:llä ja digitaalisena latauksena 24. huhtikuuta 2009. Televisiosarja alkoi Syfy-kanavalla Yhdysvalloissa 22. tammikuuta 2010.


title: Caprica

text: Syfy kertoi lopettavansa sarjan yhteen kauteen alhaisten katsojalukujen myötä.


title: Caprica

text: "Caprica" on saanut pääosin positiivisia arvosteluja. "Home Media Magazinen" John Latchem ylisti sarjan hahmojenkehitystä sanoen "Taisteluplaneetta Galactica" -fanien saavan mitä odottavatkin. Wired-aikakauslehden Lewis Wallace antoi sarjan pilotille arvosanaksi 8/10 pistettä. Entertainment Weeklyn Ken Tucker listasi "Caprican" ”10 Best Shows on Now” -listalle.


title: Caprica

text: Arvostelusivustoilla Metacriticin arvosana sarjalle on 71 pistettä ja Rotten Tomatoesin 80 %.


title: Caprica

text: Vuonna 2011 Caprica sai VES Awardsin ”Outstanding Visual Effects in a Broadcast Series” -kategoriassa palkinnon visuaalisista tehosteistaan.


title: Josh Archibald

text: Josh Archibald (s. 6. lokakuuta 1992 Regina, Saskatchewan, Kanada) on kanadalais-yhdysvaltalainen jääkiekkoilija, joka edustaa NHL-seura Arizona Coyotesin organisaatiota. Pelipaikaltaan hän on oikea laitahyökkääjä. Pittsburgh Penguins varasi Archibaldin kuudennella kierroksella .


title: Josh Archibald

text: Archibaldin isä Jim Archibald oli myös jääkiekkoilija. Hän pelasi urallaan NHL:ssä 16 ottelua Minnesota North Starsin joukkueessa.


title: Josh Archibald

text: Archibald siirtyi kaudeksi 2011–2012 USHS-liigasta yliopistosarja NCAA:han, jossa hän edusti nebraskalaista Omahan yliopistoa. Tulokaskaudellaan Archibald teki 36 ottelussa tehot 10+5=15. Kauden pääteeksi hänet valittiin edustamaan Yhdysvaltojen alle 20-vuotiaiden maajoukkuetta nuorten maailmanmestaruuskilpailuihin. Archibald sai kisoissa kuudessa pelaamassaan ottelussa kaksi syöttöpistettä sekä kärsi kolme kahden minuutin rangaistusta.


title: Josh Archibald

text: Toisella kaudellaan Omahassa Archibald oli joukkueensa sisäisen maalipörssin toinen sekä koko liigan 20 parhaan joukossa 19 osumallaan. Viimeisellä yliopistokaudellaan Archibald teki 37 ottelussa tehot 29+14=43 ollen liigan maalipörssin kolmas ja tullen valituksi ehdokkaaksi Pohjois-Amerikan parhaalle yliopistopelaajalle annettavan Hobey Baker Awardin saajaksi. Lisäksi hänet palkittiin NCAA:n vuoden parhaana hyökkääjänä sekä parhaana pelaajana ja hänet valittiin ensimmäiseen tähdistökentälliseen.


title: Josh Archibald

text: Kolmannen yliopistokauden jälkeen Archibald solmi kolmivuotisen tulokassopimuksen hänet kuudennella kierroksella varanneen Pittsburgh Penguinsin kanssa. Loppukauden aikana Archibald teki ammattilaisdebyyttinsä pelaten seitsemän runkosarja- ja kaksi pudotuspeliottelua Penguinsin AHL-farmiseura Wilkes-Barre/Scranton Penguinsissa. Kausi 2014–2015 oli Archibaldin ensimmäinen aikuisten tasolla. Hän pelasi AHL:ssä 45 ottelua tehoin 5+8=13. Lisäksi hän edusti ECHL-joukkue Wheeling Nailersia yhdeksässä pelissä.


title: Josh Archibald

text: Kaudella 2015–2016 Archibald pelasi suurimmaksi osaksi AHL:ssä, jossa hän teki 69 pelissä yhdeksän maalia sekä yhdeksän syöttöpistettä. 5. maaliskuuta 2016 hän pääsi tekemään NHL-debyyttinsä Penguinsin paidassa ottelussa Calgary Flamesia vastaan. Kaudella 2016–2017 Archibald pelasi kymmenen NHL-ottelua, joiden aikana teki kolme ensimmäistä maaliaan. Hän pelasi lisäksi myös neljä pudotuspeliottelua, joissa jäi pisteittä.


title: Josh Archibald

text: Heinäkuussa 2017 Archibald solmi Penguinsin kanssa kaksivuotisen ja yksisuuntaisen jatkosopimuksen. Archibald ehti pelata Pittsburghissa kolme NHL-ottelua sekä farmijoukkueessa kuusi ottelua ennen kuin hänet joulukuussa kaupattiin Arizona Coyotesiin yhdessä Sean Maguiren kanssa vaihdossa Michael Leightoniin.


title: David Rittich

text: David Rittich (s. 19. elokuuta 1992 Jihlava, Tšekki) on tšekkiläinen jääkiekkomaalivahti, joka edustaa NHL-seura Calgary Flamesin organisaatiota.


title: David Rittich

text: Rittich on HC Dukla Jihlavan kasvatti. Hän pelasi ensimmäisen ottelunsa seuran edustusjoukkueessa kaudella 2011–2012 Tšekin toiseksi korkeimmalla sarjatasolla 1. česká hokejová ligassa. Seuraavalla kaudella hän pelasi 24 ottelua torjuntaprosentilla 92,1. Kaudella 2013–2014 Rittich pelasi 41 ottelua torjuntaprosentilla 92,7. Hän oli koko liigan eniten voittoja torjunut maalivahti 29 voitolla. Yhdeksässä pudotuspeliottelussa Rittichin torjuntaprosentti oli 93,5.


title: David Rittich

text: Kaudeksi 2014–2015 Rittich teki sopimuksen pääsarjatasolla pelanneeseen BK Mladá Boleslaviin. Ensimmäisellä kaudellaan hän pelasi 23 ottelua. Hän pelasi myös seitsemässä runkosarja- ja kuudessa pudotuspeliottelussa lainalla Jihlavassa. Kaudella 2015–2016 Rittich vakiinnutti paikkansa joukkueensa pelaavana maalivahtina. Hän torjui 48 runkosarjaottelussa torjuntaprosentilla 91,9 ja kymmenessä pudotuspeliottelussa prosentilla 90,3.


title: David Rittich

text: Kauden jälkeen Rittich solmi kesäkuussa 2016 yhden vuoden mittaisen sopimuksen NHL-seura Calgary Flamesin kanssa. Hän pääsi ensimmäisellä kaudella debytoimaan pelaten yhden erän Flamesin kauden viimeisessä runkosarjaottelussa San Jose Sharksia vastaan. Kauden aikana Rittich pelasi Flamesin AHL-farmijoukkue Stockton Heatissa 31 runkosarjaottelua torjuntaprosentilla 92,4. Hän torjui myös neljässä ottelussa pudotuspeleissä.


title: David Rittich

text: Flames ja Rittich solmivat kesällä 2017 yksivuotisen jatkosopimuksen.


title: Iglooghost

text: Iglooghost, oikealta nimeltään Seamus Malliagh (s. 1997) on irlantilainen elektronisen musiikin tuottaja, joka sai merkittävästi huomiota vuoden 2017 Neo Wax Bloom -albumillaan. Hänen musiikkinsa on tyyliltään maksimalistista ja albuminsa kertoo tarinan kahdesta silmämunasta, jotka seikkailevat Mamu - mielikuvitusmaailmassa.


title: Iglooghost

text: Iglooghost on tuottanut hip-hop artisti Milon esikoisalbumin, A Toothpaste Suburb kokonaan.


title: Yleisluistelun maailmanmestaruuskilpailut 1996

text: Vuoden 1996 yleisluistelun maailmanmestaruuskilpailut kilpailtiin Inzellissä, Saksassa 2.-4. helmikuuta 1996. Kisapaikka oli Ludwig-Schwabl-Stadion. Mestaruuden voittivat Alankomaiden Rintje Ritsma ja Saksan Gunda Niemann. Japanin Hiroyuki Noake oli nopein miesten 500 ja 1 500 metrillä, Alankomaiden Bart Veldkamp 5 000 metrillä sekä Ritsma 10 000 metrillä. Yhdysvaltain Becky Sundstrom oli paras naisten 500 metrillä, Saksan Claudia Pechstein 5 000 metrillä sekä Niemann välimatkoilla.


title: Karleby Sogn

text: Karlebyn seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Karleby-Horreby-Sønder Alslevin pastoraattiin.


title: Ernest Paananen

text: Ernest Paananen (26. joulukuuta 1879 Pihtipudas – 12. tammikuuta 1951 New York) oli amerikansuomalainen laulaja, viulisti ja sanoittaja. Paananen oli Tuulikki Paanasen isä.


title: Ernest Paananen

text: Paananen teki laulajana sekä viulistina 17 levystä New Yorkissa Antti Kosolan orkesterin kanssa vuosina 1929–1930. Hän sanoitti myös valssin "Muistatko vielä illan sen", eli "Älä unhoita minua", jonka hän ja Kosola levyttivät vuonna 1930.


title: John Hayden

text: John Hayden (s. 14. helmikuuta 1995 Chicago, Illinois, Yhdysvallat) on yhdysvaltalainen jääkiekkoilija, joka edustaa NHL-seura Chicago Blackhawksin organisaatiota. Hän on Blackhawksin kolmannen kierroksen varaus .


title: Yleisluistelun maailmanmestaruuskilpailut 2017

text: Vuoden 2017 yleisluistelun maailmanmestaruuskilpailut kilpailtiin Hamarissa, Norjassa 4.–5. maaliskuuta 2017. Kisapaikka oli Olympiahalli. Mestaruuden voittivat alankomaalaiset Sven Kramer ja Ireen Wüst. Japanin Shouta Nakamura oli nopein miesten 500 metrillä, Venäjän Denis Juskov 1 500 metrillä sekä Kramer pisimmillä matkoilla. Japanin Miho Takagi oli paras naisten 500 metrillä, Wüst 1 500 metrillä sekä Tšekin Martina Sáblíková pisimmillä matkoilla. Kilpailuihin osallistui 24 mies- ja 24 naisluistelijaa 14 maasta.


text: Kramerille mestaruus oli yhdeksäs ja Wüstille kuudes.


title: Australian avoin tennisturnaus 2018 – sekanelinpeli

text: Abigail Spears ja Juan Sebastián Cabal olivat puolustavat mestarit, mutta he hävisivät puolivälierissä Tímea Babosille ja Rohan Bopannalle. Turnauksen voittivat Gabriela Dabrowski ja Mate Pavić.


title: Jake Paul

text: Jake Joseph Paul (s. 17. tammikuuta 1997) on yhdysvaltalainen näyttelijä ja Internet-videoiden tekijä, joka nousi julkisuuteen Vine-videopalvelussa.


title: Jake Paul

text: Paul syntyi Clevelandissa, Ohiossa. Hän on Pamela Ann Stepnickin ("os" Meredith) ja kiinteistönvälittäjä Gregory Allan Paulin poika. Paul on YouTube-tähti Logan Paulin veli.


title: Jake Paul

text: Paul aloitti uransa syyskuussa 2013 Vinessä. Kun Vine suljettiin, Paulilla oli 5.3 miljoonaa seuraajaa ja 2 miljardia toistoa sovelluksessa.


title: Jake Paul

text: Vuonna 2015, ilmoitettiin, että Paul olisi Dirk Disney Channelin uudessa komediasarjassa "Bizaardvark".


title: Jake Paul

text: 30. toukokuuta 2017, Paul julkaisi musiikkivideon otsikolla "It's Everyday Bro", joka saavutti yli 70 miljoonaa katselukertaa YouTubessa ensimmäisen kuukauden aikana. Kappale oli korkeimmillaan 91. "Billboard" Hot 100 kaaviolla 16. joulukuuta 2017.


title: Jake Paul

text: 22. heinäkuuta 2017, "Bizaardvarkin" toisen kauden kuvaamisen aikana, Disney Channel ilmoitti, että Paul olisi lähdössä sarjasta. Disney Channel ilmoitti lausunnossaan, että he olivat yhteisesti sopineet, että Jake Paul jättää roolinsa Bizaardvarkissa. Lausunto seurasi KTLA 5 uutisraporttia. Paulin naapureiden valituksista, jotka koskevat Paulin juhlista syntyvää melua, tulipalovaaroja sekä naapurustoon kokoontuvia suuria väkijoukkoja. Paul myöhemmin vahvisti uutiset Twitter-sivullaan sanoen, että hänen pitäisi keskittyä enemmän hänen henkilökohtaiseen brändiinsä, hänen YouTube-kanavaansa, hänen yrityshankkeihinsa, ja enemmän aikuisten rooleihin.


title: Taipei Songshanin lentoasema

text: Taipei Songshanin lentoasema on Taipeissa, Taiwanissa sijaitseva julkinen lentoasema, joka valmistui vuonna 1936.


title: Taipei Songshanin lentoasema

text: Lentoasema rakennettin vuonna 1936, Japanin käyttäessä tätä Taihokun lentotukikohtana. Kiinan ilmavoimat otti lentoaseman haltuunsa toisen maailmansodan jälkeen vuonna 1946. Kiinan sisällissodan jälkeen lentoasema muutettiin siviililentoasemaksi 16. huhtikuuta 1950. Ensimmäiset kansainväliset lentoyhtiöt jotka käyttivät lentoasemaa, olivat Northwest Airlines, Pan Am, ja Hong Kong Airways.


title: Taipei Songshanin lentoasema

text: Lentoasemalla on yksi ainoa kiitotie, 10/28, joka on 2 600 metriä pitkä ja 60 metriä leveä. .


Ampumahiihdon maailmanmestaruuskilpailut 1996 järjestettiin 3.–11. helmikuuta Ruhpoldingissa, Saksassa. Kisojen menestynein maa oli Venäjä, joka voitti kahdeksasta lajista neljä kultamitalia.


title: Kreikkalaisen kirjaimiston historia

text: Kreikkalaisen kirjaimiston historia ulottuu 700-luvulta eaa. eli foinikialaisen kirjaimiston sovittamisesta kreikan kieleen aina nykyaikaan saakka. Kirjaimisto vakiintui nykyiseen muotoonsa 300-luvulla eaa.


title: Kreikkalaisen kirjaimiston historia

text: Kreikkalainen kirjaimisto ei ollut ensimmäinen kreikkalaisten käyttämä ja kreikan kielen kirjoittamiseen käytetty kirjoitusjärjestelmä. Sitä edelsi mykeneläisellä kaudella eli Kreikan myöhäisellä pronssikaudella noin 1400-luvulta 1100-luvulle eaa. mykeneläisen kreikan kirjoittamiseen käytetty niin kutsuttu lineaari-B-kirjoitus. Se ei ollut aakkoskirjoitusta vaan tavuihin perustunutta lineaarikirjoitusta, joka ei sopinut erityisen hyvin kreikan kirjoittamiseen. Kyseisen kirjoituksen kirjoitus- ja lukutaito hävisi mykeneläisten palatsikeskusten tuhouduttua noin 1100–1050 eaa., sillä sen kirjoitus- ja lukutaito oli ilmeisesti vain pienen kirjuriluokan hallussa, eikä siitä ole historiallista jatkumoa myöhempään kreikkalaiseen kirjaimistoon.


title: Kreikkalaisen kirjaimiston historia

text: Kyproksella kehittyi 1000-luvulla eaa. kyproslainen kirjoitus, joka perustui saaren varhaisempaan kypro-minolaiseen kirjoitukseen, ja vaikuttaa saaneen vaikutteita myös lineaari-B:stä. Sitä käytettiin myös kreikan kielen kirjoittamiseen jo ennen kreikkalaisen kirjaimiston kehittämistä.


title: Kreikkalaisen kirjaimiston historia

text: Kirjoitustaito kehittyi Kreikassa uudelleen geometrisella kaudella 800-luvun lopulla tai 700-luvun eaa. ensimmäisellä puoliskolla todennäköisesti Välimeren itäosaan ulottuneiden kauppayhteyksien kautta. Tuolloin kreikkalaiset kehittivät kreikan kielen kirjoittamiseen kreikkalaisen kirjaimiston Foinikiassa käytössä olleen foinikialaisen kirjaimiston pohjalta.


title: Kreikkalaisen kirjaimiston historia

text: Herodotos katsoi kirjaimiston olleen alun perin joonialaisten kehittämä, näiden opittua kirjoituksen foinikialaisilta. On pidetty todennäköisenä, että kirjaimiston kehittäneen tai kehittäneiden on täytynyt osata sekä kreikkaa että foinikiaa, jotta sovittaminen kielestä ja niiden äänteistä toiseen oli mahdollista. Siksi on ehdotettu, että tämä olisi voinut tapahtua Syyrian tai Foinikian rannikolla, jossa oli kreikkalaisia asutuksia 800-luvulta eaa. lähtien. Toisaalta tämä olisi voinut tapahtua yhtä hyvin Egeanmeren alueella, missä foinikialaiset toimivat ja mistä on löydetty semiittisiä piirtokirjoituksia. Erääksi paikaksi on ehdotettu Euboiaa, josta tehdyt arkeologiset löydöt (Lefkantí, Eretria, Khalkis) 900–700-luvuilta eaa. kertovat varhaisista kauppayhteyksistä Foinikiaan.


title: Kreikkalaisen kirjaimiston historia

text: Kirjaimiston perustuminen foinikialaiseen esikuvaan on ilmeistä kirjainten muodoista sekä järjestyksestä, joka vastaa suoraan foinikialaista. Vielä Herodotos kutsui 400-luvulla eaa. kirjaimia nimellä ”foinikialaiset kirjaimet” (). Joonian Teoksesta tunnetaan samalta vuosisadalta piirtokirjoitus, jossa kirjaimiin viitataan nimellä , ja niillä kirjoittamisesta käytetään sanaa , ”kirjoittaa foinikialaisittain”. Kreetalla kirjureista käytettiin samaan alkuperään palautuvaa nimitystä .


title: Kreikkalaisen kirjaimiston historia

text: Kreikkalaisessa mytologiassa kirjaimiston tulo kytkettiin yleensä foinikialaisen Kadmoksen tuloon Kreikkaan. Joissakin myyttiversioissa kirjainten keksijöiksi esitettiin kuitenkin Prometheus tai Palamedes.


title: Kreikkalaisen kirjaimiston historia

text: Foinikian kieltä kirjoitettiin seemiläisenä kielenä pelkillä konsonanteilla, joita oli 22. Osa konsonanteista oli kuitenkin vokaalinkaltaisessa käytössä olleita puolivokaaleja ("mater lectionis"). Koska kreikka kielenä oli erilainen eikä näin montaa konsonanttia tarvittu, kreikassa tarpeettomat konsonantit ja puolivokaalit otettiin vastaamaan kreikan vokaaleita. Nämä viisi alkuperäistä vokaalia olivat alfa (< "alef"), eeta (< "he"), ioota (< "jod"), omikron (< "ajin") ja ypsilon (< "vav"). Osa kirjaimista, kuten fii, khii, psii ja oomega, olivat ilmeisesti kreikkalaisten omaa keksintöä, eikä niillä ollut foinikialaista esikuvaa. Kaikki kirjaimet saivat akrofoniset nimet.


title: Kreikkalaisen kirjaimiston historia

text: Näin syntyi ensimmäinen varsinainen aakkoskirjoitus, jossa on merkit sekä konsonanteille että vokaaleille. Se oli hyvin sovitettu kreikan kielen äänteisiin. Kreikkalaiset olivat ensimmäisiä Euroopassa, jotka käyttivät aakkoskirjoitusta, ja aakkoskirjoituksen käyttöönottoa voidaan pitää eräänä koko antiikin kreikkalaisen kulttuurin merkittävimmistä keksinnöistä.


title: Kreikkalaisen kirjaimiston historia

text: Foinikialaiseen tapaan kreikkaa kirjoitettiin alun perin oikealta vasemmalle tai joskus niin kutsuttuna bustrofedonina, jossa joka toinen rivi oli kirjoitettu oikealta vasemmalle ja joka toinen vasemmalta oikealle. Vähitellen kirjoitussuunnaksi vakiintui nykyinen vasemmalta oikealle. Kirjaimistossa oli paljon alueellista vaihtelua kreikan lukuisten murteiden erojen vuoksi, ja siihen kuului myöhemmin käytöstä poistuneita kirjaimia, kuten wau eli digamma sekä koppa ja san.


title: Kreikkalaisen kirjaimiston historia

text: Kirjoitus vaikuttaa levinneen nopeasti eri puolille kreikkalaista maailmaa, ja siitä syntyi useita paikallisia variaatioita. Varhaisimmat tunnetut esimerkit kreikkalaisen kirjaimiston käytöstä ovat Ateenasta löydetty Dipylon-piirtokirjoitus noin vuodelta 740 eaa. sekä Pithekussaista löydetty niin kutsutun Nestorin maljan piirtokirjoitus noin vuodelta 750–700 eaa. Kummatkin ovat runomuotoisia ja liittyvät symposion-kulttuuriin. Niissä esiintyvissä kirjaimistoissa on jo havaittavissa itsenäistä kehitystä, mistä voidaan päätellä, etteivät ne edusta kreikkalaisen kirjaimiston kaikkein varhaisinta vaihetta, vaan kirjaimisto on syntynyt jo jonkin verran aiemmin. Kreikkalaista kirjaimistoa sovellettiin ilmeisesti varsin pian sen keksimisen jälkeen muun muassa homeerisen runouden muistiinmerkitsemiseen.


title: Kreikkalaisen kirjaimiston historia

text: Foinikialaisesta kirjaimistosta kehittyi kreikkalaisen lisäksi myös muun muassa heprealainen kirjaimisto.


title: Kreikkalaisen kirjaimiston historia

text: Seuraavassa taulukossa on esitettu foinikialaiset kirjaimet ja niiden perusteella luodut kreikkalaiset kirjaimet, sekä vertailun vuoksi myös heprealaiset kirjaimet. Kreikkalaisista kirjaimista on esitetty varhaista, arkaaista muotoa edustava variantti (yhdistelmä eri alueiden arkaaisesta kirjaimistosta), joka havainnoillistaa kirjaimiston vaiheittaista kehitystä, sekä klassisen joonialaisen aakkoston mukainen eli nykyinen muoto.


title: Kreikkalaisen kirjaimiston historia

text: Arkaaisella kaudella oli käytössä useita erilaisia, paikallisia kreikkalaisia kirjaimistoja, ennen kuin klassinen kreikkalainen kirjaimisto vakiintui. Kirjaimistot jaotellaan tutkimuksessa usein neljään päätyyppin. Jaottelu perustuu ennen kaikkea siihen, miten kirjaimistoissa esitetään aspiroidut konsonantit (/kh/, /ph/) sekä konsonanttiklusterit (/ks/, /ps/). Tyyppeihin viitataan tutkimuksessa nimillä ”vihreä”, ”punainen”, ”vaaleansininen” ja ”tummansininen”, mikä perustuu Adolf Kirchhoffin (1877) alun perin julkaisemaan värikoodattuun karttaan.


title: Kreikkalaisen kirjaimiston historia

text: Vihreä


title: Kreikkalaisen kirjaimiston historia

text: Vihreään (tai eteläiseen) tyyppiin kuuluivat muun muassa Kreetan sekä eteläisten Kykladien polisten, kuten Theran ja Meloksen, kirjaimistot. Tyyppi on kaikkein arkaaisin ja lähimpänä alkuperäistä foinikialaista esikuvaa. Tyypin kirjaimistoissa ei ole ei-foinikialaista alkuperää olevia kirjaimia fii, khii, psii ja oomega.


title: Kreikkalaisen kirjaimiston historia

text: Punainen


title: Kreikkalaisen kirjaimiston historia

text: Punaiseen (tai läntiseen) tyyppiin kuuluivat muun muassa Euboian, Boiotian ja Thessalian polisten, Peloponnesoksen polisten pääosan sekä näiden Suur-Kreikassa sijainneiden siirtokuntien kirjaimistot. Punainen on se tyyppi, joka kopioitiin myöhemmin länteen ja toimi esikuvana latinalaiselle kirjaimistolle, ja siinä on havaittavissa tähän liittyvää kehitystä. Tyypin kirjaimistoissa Χ ei merkitse äännettä /kh/ kuten khii vaan äännettä /ks/ kuten latinalainen X. Äännettä /kh/ esitti puolestaan psiin näköinen Ψ.


title: Kreikkalaisen kirjaimiston historia

text: Sininen


title: Kreikkalaisen kirjaimiston historia

text: Sininen tyyppi on se tyyppi, johon myöhempi kreikkalaisen kirjaimiston standardi perustui. Se jaetaan kahteen alatyyppiin, itäiseen vaaleansiniseen ja joonialaiseen tummansiniseen tyyppin. Tyyppejä yhdistää se, että niissä Χ merkitsee äännettä /kh/.


title: Kreikkalaisen kirjaimiston historia

text: Vaaleansiniseen tyyppiin kuuluivat muun muassa Ateenan, Aiginan sekä pohjoisten Kykladien polisten kirjaimistot. Tyypissä ei ole kirjaimia ksii ja psii, vaan /ks/ on esitetty ΧΣ ja /ps/ ΠΣ tai ΦΣ. Paroksen ja Thasoksen kirjaimistoissa lyhyt [o] merkittiin kirjaimella Ω ja pitkä [o:] kirjaimella Ο, toisin sanoen toisin päin kuin klassisessa kirjaimistossa.


title: Kreikkalaisen kirjaimiston historia

text: Tummansiniseen tyyppiin kuuluivat muun muassa Megaran, Argoksen ja Korintin sekä Joonian ja Lesboksen polisten kirjaimistot. Tyypissä on sekä ksii että psii. Myös klassinen oomega tuli tästä tyypistä.


title: Kreikkalaisen kirjaimiston historia

text: Seuraavassa taulukossa on kreikkalaisen kirjaimiston tärkeimpiä paikallisia variaatioita arkaaisella kaudella. Kirjaimistoissa olevat merkittävimmät erot on merkitty värein, jotka havainnoillistavat niiden kuulumista Kirchhoffin tyyppeihin. Erityisen poikkeavat muodot on merkitty tummanharmaalla.


title: Kreikkalaisen kirjaimiston historia

text: Kreikkalainen kirjaimisto vakiintui klassiseen muotoonsa 300-luvulle eaa. tultaessa. Merkittävää kehityksessä oli attikalaisen kirjaimiston kehitys. Attikassa, johon myös Ateena kuuluu, käytettiin omaa kirjaimistoa 400-luvun eaa. lopulle saakka. Attikalainen kirjaimisto perustui alun perin ilmeisesti aiginalaiseen ja euboialaiseen kirjaimistoon, ja edusti Kirchhoffin terminologialla (katso yllä) ”itäistä vaaleansinistä” tyyppiä.


title: Kreikkalaisen kirjaimiston historia

text: Vuonna 403/402 eaa. Ateenan kansankokous päätti hylätä vanhan kirjaimiston ja ottaa käyttöön joonialaisen kirjaimiston muodon, Kirchhoffin terminologialla ”joonialaisen tummansinisen” tyypin kirjaimiston. Se standardisoitiin kirjaimistoksi, joka käsitti 24 kirjainta. 300-luvun eaa. alkupuolella sama kirjaimisto otettiin käyttöön muun muassa Makedoniassa ja Boiotiassa. Vuosisadan kuluessa se syrjäytti Ateenan suuren kulttuurisen vaikutuksen ansiosta muut paikalliset kirjaimistot, ja vakiintui myös nykyisin käytössä olevaksi klassiseksi kreikkalaiseksi kirjaimistoksi. Ainoastaan joidenkin kirjainten äännearvo on muuttunut antiikin ajoista.


title: Kreikkalaisen kirjaimiston historia

text: Hellenistisellä kaudella kehittyneessä koinee-kreikassa tapahtui äännemuutoksia, joiden seurauksena käsitys klassisesta lausumisesta alkoi vähitellen hämärtyä. Tämän seurauksena kehitettiin niin kutsuttu polytoninen ortografia, jota käyttämällä klassinen ääntämys voitiin merkitä ylös kirjoitukseen lukuisin diakriittisin merkein. Se on ollut tästä lähtien oleellinen osa muinaiskreikan kirjoittamista. Polytoninen ortografia säilyi käytössä myös nykykreikan kirjoittamisessa virallisesti aina vuoteen 1982 saakka.


title: Kreikkalaisen kirjaimiston historia

text: Kreikkalainen kirjaimisto toimi pohjana Euroopan muille aakkoskirjoituksille sekä myös useille muille kirjaimistoille. Fryygiassa se kopioitiin fryygialaiseksi kirjaimistoksi. Italiassa etruskit ottivat kreikkalaisen kirjaimiston käyttöön etruskilaisena kirjaimistona. Roomalaiset kehittivät etruskien kirjaimiston pohjalta latinalaisen kirjaimiston.


title: Kreikkalaisen kirjaimiston historia

text: Bysanttilaisella keskiajalla kreikkalaisen kirjaimiston perusteella kehitettiin kyrillinen kirjaimisto slaavien parissa suoritettavan lähetystyön käyttöön.


title: Robert Ingpen

text: Robert Roger Ingpen (s. 13. lokakuuta 1936 Geelong, Victoria, Australia) on australialainen kirjailija, kuvittaja ja graafinen suunnittelija.


title: Robert Ingpen

text: Ingpen opiskeli kuvittamista 1955–1958 RMIT-yliopistossa. Hän on työskennellyt freelancerina sen jälkeen, kun hän oli ollut 1958–1967 CSIRO:ssa graafisena suunnittelijana. Hän on suunnitellut Pohjoisterritorion lipun ja vaakunan, mitaleita ja niin edelleen, maalannut muraaleja ja tehnyt suunnittelutöitä Yhdistyneille kansakunnille.


title: Robert Ingpen

text: Ingpen on tehnyt kuvituksia moniin englanninkielisiin lastenkirjaklassikoihin, esimerkiksi kirjoihin "Viidakkokirja", "Maailman ympäri 80 päivässä", "Peter Pan" ja "Kaislikossa suhisee". Hän hyödyntää mielikuvitusmaailmaa, ja kuvituksista ilmenee kiinnostus kulttuuriperintöön ja ympäristöasioihin.


title: Robert Ingpen

text: Henkilökohtaiset palkinnot:


title: Brainfeeder

text: Brainfeeder on itsenäinen elektroniseen musiikkiin ja hiphop -musiikkiin keskittyvä levy-yhtiö, jonka perusti elektronisen musiikin tuottaja Flying Lotus vuonna 2008.


title: Lil Pump

text: Gazzy Garcia (s. 17. elokuuta 2000), joka tunnetaan taiteilijanimeltään Lil Pump, on yhdysvaltalainen rap-artisti ja lauluntekijä. Hän alkoi lataamaan laulujaan SoundCloudiin vuonna 2016, ansaiten yhteensä melkein 100 miljoonaa toistoa palvelussa. Garcia tunnetaan parhaiten "Gucci Gang" -kappaleestaan, joka oli huipussaan kolmantena Billboard Hot 100 -listalla. Hän julkaisi debyytti-mixtapensa 6. lokakuuta 2017. Hänellä on muitakin suosittuja kappaleita kuten ”ESSKEETIT”, ”Drug Addicts” ”D Rose”, ”Boss”, ”Flex Like Ouu”, "I Love It" ja ”Molly”.


title: Galleria Academica (kirja)

text: Galleria Academica. Yliopistomiesten muotokuvia on vuonna 1961 ilmestynyt kirja Helsingin yliopiston muotokuvakokoelmasta, jossa on esillä myös joukko osakuntien hallussa olevia muotokuvia. Alanimestään huolimatta se ei sisällä pelkästään miespuolisten henkilöiden muotokuvien esittelyjä.


title: Galleria Academica (kirja)

text: Teoksen kustansi WSOY ja sen toimitti Matti Malmberg. Helsingin yliopisto otatti teokseen sisältyvät mustavalkoiset valokuvat muotokuvista. Johdannoksi Onni Okkonen laati 59-sivuisen katsauksen muotokuvataiteen kehittymisestä Suomessa ja Galleria Academica -kokoelmasta. Teoksen henkilöhakemiston tarkasti Yrjö Blomstedt ja kuvaluettelon Aimo Reitala.


title: Galleria Academica (kirja)

text: Kirjassa on johdannon jälkeen 388 muotokuvaa lyhyine tietoineen muotokuvan henkilön syntymävuoden mukaisessa järjestyksessä sekä kuvaluettelo ja henkilö- ja taiteilijahakemistot. Muotokuvista esitetään teoksessa käytetty järjestysnumero, kohteena olevan henkilön nimi ja syntymä- sekä edesmenneestä henkilöstä kuolinvuosi, taiteilijan nimi tai merkintä "tuntematon", muotokuvan valmistumisvuosi ja aiemmasta muotokuvasta uudelleen tehdyn työn tapauksessa merkintä "kopio".


title: Galleria Academica (kirja)

text: Ensimmäinen teoksessa esitelty muotokuva on tuntemattoman taiteilijan maalaus Isak Rothoviuksesta ja viimeinen Aarre Heinosen vuonna 1959 maalaama muotokuva professori Eeva Jalavistosta. Muotokuvien esittelysivuja ei ole teoksessa numeroitu, mutta ne ovat sivuilla 61–448. Keisari Aleksanteri I:stä, Edvard Jonas Wilhelm af Brunérista, Matthias Alexander Castrénista, Anders Donnerista, Fredrik Elfvingistä, Pentti Eskolasta, Harry Federleystä, Frans Mikael Franzénista, Johannes Gezelius nuoremmasta, Ivar Heikelistä, Heikki Klemetistä, Kaarle Krohnista, Iivari Leiviskästä, Edwin Linkomiehestä, Erik Lönnrothista, Adolf Mobergsta, Johan Jakob Nervanderista, Johan Axel Palménista, Johan Philip Palménista, Henrik Gabriel Porthanista, Karl Gabriel Thiodolf Reinistä, Waldemar Ruinista, Johan Ludvig Runebergistä, Maximus af Schulténista, E. N. Setälästä, Gunnar Suolahdesta, Hugo Suolahdesta, Werner Söderhjelmistä, Zachris Topeliuksesta, Antti Tulenheimosta ja Arvo Ylpöstä teoksessa esitellään kaksi muotokuvaa, J. V. Snellmanista kolme muotokuvaa.


title: Galleria Academica (kirja)

text: Kuvaluettelo on laadittu muotokuvien esittelyn numerojärjestyksessä. Muotokuvista ilmoitetaan kohteen nimi, taiteilijan nimi, valmistumisvuosi, kopion tapauksessa alkuperäisen tekijän nimi, koko, sijaintipaikka yliopistolla sekä muun kuin öljyvärimaalauksen tapauksessa muotokuvan tyyppi, kuten Alpo Sailon vuonna 1911 valmistuneesta Viktor Heikeliä esittävästä työstä numero 115. tieto "pronssinen rintakuva".


title: Galleria Academica (kirja)

text: Aakkosellinen henkilöhakemisto muotokuvien kohteista sisältää muotokuvan kohteena olevan henkilön nimen ja syntymä- sekä mahdollisen kuolinvuoden, henkilöä esittävän kuvan tai kuvien numeron teoksessa sekä lyhyet tiedot henkilön yliopistotehtävistä – pienin poikkeuksin, vuosilukuineen suomeksi ja ruotsiksi. Esimerkiksi Toivo Kivimäen, joka oli myös poliitikko ja moninkertainen ministeri ja kansanedustaja, todetaan olleen siviilioikeuden professori 1931–1956. Aakkosellinen taiteilijahakemisto sisältää puolestaan muotokuvien tunnetut tekijät ja heidän teoksessa esitettyjen töidensä numerot.


title: Valto Järvi

text: Valto Järvi (15. syyskuuta 1906 Ylihärmä – 8. elokuuta 1987 Espoo) oli suomalainen pesäpalloilija ja pesäpallovaikuttaja. Järvi pelasi pesäpallon pääsarjassa 1930-luvun alussa. Vuonna 1934 Järvi valittiin pesäpallon arvo-ottelu Itä–Länteen Lännen joukkueeseen. Ulkopelipaikaltaan Järvi toimi kolmosvahtina. Järven kasvattajaseura oli Ylihärmän Junkkarit.


title: Valto Järvi

text: Järvi oli perustamassa Seinäjoen Maila-Jusseja ja hänet valittiin seuran järjestyksessä toiseksi puheenjohtajaksi vuonna 1933. SMJ:n puheenjohtajana Järvi toimi vuosina 1933–1935.


title: Antti Alho

text: Antti Alho (23. lokakuuta 1921 Loimaa – 10. kesäkuuta 1944 Terijoki) oli suomalainen pesäpalloilija. Alho pelasi vuosina pesäpallon pääsarjassa vuosina 1939–1941 Loimaan Palloilijoiden ja vuosina 1942–1943 Seinäjoen Maila-Jussien joukkueissa. Alho valittiin vuonna 1943 Seinäjoella pelattuun Itä-Länsi-otteluun lännen joukkueeseen.


title: Antti Alho

text: Alho palveli jatkosodassa Jalkaväkirykmentti 58:ssa. Alho kaatui Kannaksen suurhyökkäyksessä 10. kesäkuuta 1944 Terijoella. Sotilasarvoltaan Alho oli luutnantti.


title: Jaakko Antila

text: Jaakko Antila (s. 24. lokakuuta 1980) on uransa lopettanut suomalainen pesäpalloilija. Antilan kasvattajaseura on Lapuan Virkiä, jonka Suomensarjajoukkueessa Antila pelasi vuosina 1999–2000.


title: Jaakko Antila

text: Antila pelasi pääsarja Superpesiksessä vuosina 2001–2010 yhteensä 218 runkosarjaottelua ja 69 pudotuspeliottelua. Antila edusti pääsarjaurallaan Koskenkorvan Urheilijoiden, Ulvilan Pesä-Veikkojen, Seinäjoen Maila-Jussien, Oulun Lipon, Vimpelin Vedon, Nurmon Jymyn ja Kouvolan Pallonlyöjien joukkueita. Antila pelasi lisäksi vuosina 2008–2009 Suomensarjassa Puna-Mustien joukkueessa.


title: Jaakko Antila

text: Antila voitti urallaan yhden pesäpallon SM-hopean (2010) ja kaksi SM-pronssia (2004 ja 2008). Antila valittiin kaksi kertaa Itä–Länsi-otteluun vuosina 2004 ja 2006.


title: The Greatest Showman

text: The Greatest Showman on vuonna 2017 ensi-iltansa saanut historiallinen musikaalidraama, jonka on ohjannut Michael Gracey. Sen päärooleja näyttelevät Hugh Jackman, Zac Efron, Michelle Williams, Rebecca Ferguson ja Zendaya. Elokuvan ensi-ilta oli RMS Queen Mary 2 -aluksella 8. joulukuuta 2017. Teattereihin se tuli Yhdysvalloissa 20. joulukuuta.


title: The Greatest Showman

text: Elokuva perustuu P. T. Barnumin tarinaan viihdealan alkuvaiheista.


title: The Greatest Showman

text: "The Greatest Showman" sai kolme Golden Globe -ehdokkuutta, joista se voitti parhaan kappaleen palkinnon. Elokuva oli myös Oscar-ehdokkaana parhaan kappaleen kategoriassa.


title: The Greatest Showman

text: Elokuva alkaa P. T. Barnumin (Hugh Jackman) ja hänen "kummajaistensa" esityksellä ("The Greatest Show") laulun mukana. Kesken esityksen kaikki alkaa hälvenemään ja siitä siirytään Barnumin lapsuuteen, jossa hän ja hänen isänsä Philo ovat räätäleitä. He työskentelevät Hallettin perheelle ja Barnum rakastuu Halletin perheen tyttäreen Charityyn. Myöhemmin Charity lähetetään sisäoppilaitokseen ja Barnum vakuuttaa, ettei heitä eroteta. Kaksikko pitää yhteyttä kirjeitten välityksellä, kunnes he kohtaavat aikuisiässä ("Million Dreams") laulun mukana. Lopulta Barnum ja Charity (Michelle Williams) menevät naimisiin ja saavat kaksi tytärtä, Carolinen ja Helenin, New Yorkissa. Tyttäret laulavat ("A Million Dreams reprisen"), kun he unelmoivat paljosta. He elävät köyhää elämää vaikka Charity on onnellinen, Barnum unelmoi enemmän. Barnum menettää työpaikkansa navigaattorina, kun yhtiö joutuu konkurssiin kauppalaivojen uppoamisen takia. Barnum ottaa riskialttiisen vedon ja ottaa pankilta suuren lainan antamalla pankille entisen työnantajansa menettäneet kauppa-alukset vakuudeksi. Hän käyttää tätä lainaa ostaakseen Barnum's American Museumin Manhattanin keskustasta, jossa hän esittelee erilaisia vahanukkeja. Aluksi myynti on hidasta, kunnes hänen lapsensa kertovat, että museon pitäisi esitellä jotakin "elävää" Barnum alkaa etsiä "kummajaisia" museoon ja alkaa laulaa ("Come Alive") etsintänsä aikana. Tämä houkuttelee suurta yleisöä ja huonoista arvosteluista huolimatta Barnum jatkaa esityksiään ja nimeää paikan uudelleen nimelle "Barnum's Circus". Barnum tavoittaa näytelmäkirjailijan Phillip Carlylen (Zac Efron) ja pyytää tätä baariin juomaan hänen kanssaan. Barnum kysyy Carlyleltä sirkukseen liittymistä jolloin he laulavat ("The Other Side") ja sopivat, että Carlyle saa omistaa 10 prosenttia showsta. Carlyle alkaa ihastua afrikkalais-amerikkalaiseen trapetsitaiteilijaan Anne Wheeleriin (Zendaya) sirkuksessa, mutta hän "kätkee" tunteensa häntä kohtaan. Matkan aikana Carlyle järjestää Barnumin ja hänen kummajaisensa tapaamaan kuningatar Viktorian. Samalla Barnum tapaa kuuluisan ruotsalaislaulaja Jenny Lindin (Rebecca Ferguson), jolle hän vakuuttaa suurta mainetta Amerikassa olemalla hänen managerinsa. Lindin ensimmäinen esitys Amerikassa on suuri menestys, kun tämä laulaa ("Never Enough"). Barnum saa suurta huomiota esityksen jälkeissä juhlassa jolloin hän alkaa "erota" hänen kummajaisistaan ja kieltää heitä sosialisoimasta muiden kanssa. Kummajaiset päättävät vastustaa paikallisia kiusausta ja laulavat ("This Is Me") kävellesään rikkaitten ja mielenosoittajien ohi.


title: The Greatest Showman

text: Carlyle ja Wheeler menevät teatteriin yhdessä "törmätessään" Carlylen vanhempiin, jotka loukkaavat Wheelerin alhaista asemaa ja aiheuttavat tämän lähtevän teatterista. Carlyle yrittää pyytää Wheeleriä palaamaan ja yrittää vakuuttaa hänelle, että he voisivat olla yhdessä jolloin he laulavat ("Rewrite The Stars"), mutta hän hylkää hänet silti hänen tunteistaan huolimatta. Kun Barnum ottaa Lindin Yhdysvaltain kiertueelle, Charity tuntee itsensä hylätyksi, kun hän jää kotiin tyttärien kanssa jolloin hän laulaa ("Tightrope"). Kiertueella Lind alkaa rakastua Barnumiin, mutta kun Barnum kieltää rakkauden häntä kohtaan, hänen edistyksistään huolimatta, Lind irtisanoutuu kiertueesta viimeisen esityksen jälkeen, jossa hän laulaa ("Never Enough reprise"). Esityksen jälkeen Lind suutelee Barnumia, josta lehdistö ottaa kuvan. Barnum palasi kotiin juuri samaan aikaan, kun hänen sirkuksensa on tulessa, jonka aiheutui taistelu mielenosoittajien ja kummajaisten välillä. Carlyle, joka ei huomannut Annea yritti pelastaa hänet palavasta rakennuksesta tietämättään, että Anne oli jo paennut rakennuksesta. Barnum lähti pelastamaan Carylelä, kun tämä ei palannut. Barnum pelasti hänet, mutta hän kärsi vakavista palovammoista. Useat rekvisiitat tuhoutuivat palossa. Tiedot Word of Lindin kiertueen peruutuksesta ja Barnumin julkinen läheisyys Lindiin päätyvät myös New Yorkiin. Samaan aikaan pankki karkoittaa Barnumin perheen kartanosta ja Charity saa tietää Lindin ja Barnumin suudelmasta, jolle hän vakuuttaa, että ei suudellut itse Lindiä. Charity ottaa Caroline ja Helen vanhempiensa luokse.


title: The Greatest Showman

text: Masentunut Barnum vetäytyy paikalliseen baariin, josta hänen kummajaisensa löytävät hänet ja selittävät, että heidän äitinsä häpesivät heitä ja kuinka hän voi jo luovuttaa heidän suhteensa, jolloin Barnum tajuaa että sirkus oli hänen ystävilleen ja perheelleen eikä vain itselleen, jolloin he laulavat ("From Now On") Samaan aikaan loukkaantunut Carlyle herää sairaalassa Wheelerin vierestä ja he suutelevat toisiaan laulun aikana. Barnum lähtee hakemaan vaimoaan ja he päättävät korjata suhteensa. Sirkuksen taloudellisten vaikeuksien takia rakennusta ei voi korjata. Sairaalasta päässyt Carlyle muistuttaa, että hän omistaa 10 prosenttia showsta ja tarjoaa osuutensa sirkukseen ja sen uudelleen rakentamiseen, jolloin he sopivat, että molemmat saavat puolet sirkuksesta, jolloin heistä tulee yhtiökumppanit, minkä Barnum hyväksyy. He huomaavat, että sirkuksen uudelleenrakentaminen alkuperäisessä paikassaan olisi liian kallista, jolloin Barnum muistaa että satama-alueelta saisi aluetta todella halvalla. Uudistettu ulkosirkus on valtava menestys, jolloin Barnum ja hänen kummajaisensa laulavat "The Greatest Show reprisen". Laulun aikana Barnum antaa täyden määräysvallan Carlylelle, jotta hän voi keskittyä perheeseensä.


title: The Greatest Showman

text: Elokuva sai kaksijakoisia arvioita. Yleisesti kehuttiin näyttelijäsuorituksia (erityisesti Jackmanin) ja musiikkia. Negatiivisella kannalla olleet kriitikot arvioivat elokuvan keinotekoiseksi ja pinnalliseksi kuvaukseksi Barnumin elämästä, sillä hänen huijarinmaineensa ei ole juonessa mukana. Rotten Tomatoes -sivuston mukaan elokuvan arvioista 55% oli positiivisia keskiarvolla 6/10, perustuen 191 arvosteluun. Metacritic on laskenut elokuvan 43 arviosta painotetun keskiarvon 48/100.


title: Olavi Kuusisto

text: Olavi Kuusisto (s. 9. lokakuuta 1916 Ilmajoki) oli suomalainen pesäpalloilija. Kuusisto pelasi vuosina 1940–1951 pesäpallon mestaruussarjassa ja suomensarjassa Seinäjoen Maila-Jussien ja Ilmajoen Kisailijoiden joukkueissa. Kuusisto valittiin vuonna 1943 Seinäjoella pelattuun Itä–Länsi-otteluun. Ulkopelissä Kuusisto toimi kakkosvahtina.


title: Olavi Kuusisto

text: Kuusisto oli vuonna 1932 perustamassa Seinäjoen Maila-Jusseja ja toimi perustamistyöryhmän sihteerinä.